Биринчи лига. Сентябрь ойининг энг яхши футболчиси - Зохир Қўзибоев! / CHAMPIONAT.asia\n05 окт 12:59\nБиринчи лига. Сентябрь ойининг энг яхши футболчиси - Зохир Қўзибоев!\nChampionat.asia жорий йил биринчи лига ўйинларини ёритиб бориш билан бирга, унда ҳар бир воқеликка аълоҳида эътибор қаратиб келмоқда.\nХусусан сайтимиз ижодкорлари биринчи лигада ойнинг энг яхши ўйинчисини аниқлаб бориш лойиҳасини йўлга қўйган. Ёдингизда бўлса, август ойида энг яхши ўйинчи "Спартак" ҳужумчиси Фирдавс Асадов бўлганди.\nОртда қолган сентябрь ойида эса Зохир Қўзибоев энг яхши футболчи деб топилди.\n"Машъал"нинг 27 ёшли ҳужумчиси сентябрь ойида жамоаси билан олтита ўйин ўтказди. Унда тўрттасида ғалаба қозонди ва битта дуранг, битта мағлубиятга учради. Эътиборлиси футболчи ушбу олтита ўйинда 5та гол урган. Қўзибоев гол киритган ўйинларда "Машъал" ютқазмаган.\nУндан кейинги ўринга эса "СА" ходимлари "Чуст-Пахтакор" ҳужумчиси Низом Норовни лойиқ деб топди. Асли сурхондарёлик бўлган Норов сентябрь ойида ўзини кўрсатишга эришди. Хусусан Чустда "Машъал" дарвозасини икки бор аниқ нишонга олиб, пешқадамни очко йўқотишига мажбур қилди. Ундан ташқари сафарда "Орол"га қарши кечган баҳсда ҳам Низом Норов дубль қайд этиб, жамоасининг ғалабасини таъминлашга эришди.\nМана октябрь ойидан ўрин олган тур ўйинлари ҳам бошланди. Кўрамиз мазкур ойда қайси жамоа футболчиси ўзини кўрсата олар экан. Сайтимиз эса биринчи лигани ёритишда давом этади.


Познер: Ходорковкий мен учун қаҳрамон эмас! — Shermuhammad.Net\nБош саҳифа/Сиёсат/Познер: Ходорковкий мен учун қаҳрамон эмас!\nСўнгги кунларда энг кўп муҳокама қилинаётган мавзулардан бири, шубҳасиз, Михаил Ходорковскийнинг озодликка чиқишидир. Бу борада билдирилган барча фикр ва мулоҳазаларни ўқиб чиқиш учун анча вақт сарфлаш зарур. Шу фикрлар орасида таниқли россиялик журналист Владимир Познер билдирган фикрлар эътиборимни тортди. Уни таржима қилиб, эътиборингизга ҳавола қилишга қарор қилдим. Олдиндан таржима сифати учун узр сўрайман.\nБиласизми, мен ўзимни солиштиришдан тийган бўлардим (савол муаллифи М. Ходорковскийни Нельсон Манделага қиёслаган). Ходорковский пулдан бошқа ҳеч нарса учун курашмаган. Унинг сиёсий фаолияти турли партияларга пул беришдан иборат эди. Коммунистлар партияси, Явлинскийнинг партияси ва бошқалар…\nБизда бир вақтлар олигархлар бор эди. Ҳозир улар йўқ. Чунки олигарх албатта сиёсий кучга эга бўлиши керак. Олигарх сўзи юнон тилидан олинган бўлиб, пулдор ва сиёсий қудратга эга одам деганидир. Бугун пулдор одамлар кўп, лекин, уларда сиёсий кучга эга эмас. Путин бунинг барчасига барҳам берди. Олигархлар бор даврда (Ельцин даврида) улар сиёсатни белгилашарди. Владимир Путин ҳам айрим олигархларнинг, аниқроғи Борис Березовскийнинг ҳаракатлари самараси ўлароқ президентлик курсисига келган. Мен бунинг гувоҳиман.\nПутин ҳокимиятга келгач, тез орада олигархларни тўплаб: “Биз сизларнинг бойлигингиз қандай йўллар билан топилганини жуда яхши биламиз. Улар сизда қолади. Шарти шуки – сизлар сиёсатдан кетасизлар. Сизнинг сиёсат билан, бизнинг эса сизнинг пулингиз билан ишимиз бўлмайди. Келишдикми?” – дейди. Бу шартга барча, шу жумладан Михаил Борисович ҳам рози бўлади. Унга Михаил Борисовичдан ташқари барча риоя қилди.\nОрадан бир муддат вақт ўтгач Владимир Владимирович уни чақириб: “Биз келишиб олгандик шекилли?” – дейди. Михаил Борисович: “Ҳа, албатта!” – деб жавоб беради. Лекин ўз билганича иш кўришда давом этди.\nВладимир Владимирович шундай одамки, яхшиси у билан бундай ишларни қилмаган маъқул. У бунақа нарсаларни кечирмайди. Умуман, Ходорковский нима учун қамалди? Солиқларни тўламагани учун, албатта. Лекин қайси олигарх ўша пайтда солиқ тўлаган. Уларнинг ҳаммаси қамалиши мумкин эди. Лекин бу ерда вазият бошқа эди ва уни ҳисобга олиш керак.\nИшончим комил, Владимир Владимирович Путин Ходорковскийнинг авфномаси бугун эмас, 8 ёки 9 йил аввал ёзишини хоҳлаган. Чунки, авфнома Ходорковскийнинг айбдор эканини исботлар эди. Путин уни қўйиб юборган ва шу билан барчаси тугаган бўларди. Бугунгидек Ходорковский баъзилар учун қаҳрамон сифатида гавдаланмаган бўларди. Мен уни нима учун қаҳрамон ҳисоблашларини тушунмайман. Мен учун Мандела – қаҳрамон, Ходорковский эса қаҳрамон эмас. У жуда ақлли. У ёзган хатлар жуда қизиқарли. Қамоқда кўп нарсалар юзасидан фикр ва қарашлари ўзгаргани бўлиши керак. Ҳар қалай ўн йил ҳазилакам муддат эмас. Лекин, мен учун у ҳеч қанақасига қаҳрамон бўла олмайди.\nМана энди у озодликка чиқди. Унинг Россия сиёсатида келажаги борми? Менимча, йўқ. Мен, умуман, Ходорковскийга ким овоз бериши мумкинлигини тасаввур ҳам қилолмайман. Хатто унинг, кечирасизу, яҳудийлигини ҳисобга олмаганда ҳам. Қолаверса, у собиқ олигарх. Бизнесдачи? Билмадим. Биласизми, менга барибир. Менинг ҳаётимда Ходорковский ҳеч қандай ўринга эга эмас. Журналист сифатида, албатта, мен уни жон деб ўз кўрсатувимга таклиф қиламан. Бу ҳозир ҳамма учун қизиқ. Унга ҳам кўп қатори бир қанча ноқулай саволлар бераман.\nЎйлаб қарасам, Ходорковский бизнинг ҳаётимизда ҳам ҳеч қандай ўринга эга эмас экан. Ҳар қалай, мен учун Ходорковский, ҳозирча, мен ёмон кўрадиган Путиннинг сиёсий рақиби ҳолос.


Марсель Ўзбекистонга жўнатилди\nБасира Ўзбекистонлик 19 ёшли Марсель Исоев 12 октябрь куни Россиядан ўз юртига депортация қилинди. Қозон давлат технология университети талабаси Россия ҳудудида ноқонуний яшаганликда айбланди.\nБу ҳақда Москвадаги “Фуқаровий кўмак” қўмитаси хабар тарқатди.\nМосквада яшайдиган инсон ҳуқуқлари ҳимоячиси Баҳром Ҳамроевнинг сўзларига қараганда, аслида Марсель судда ёлғон кўрсатма беришдан бош тортгани учун Россиядан чиқариб юборилган.\nМарселнинг Россияда яшаш ҳуқуқини берувчи ҳужжати муддати унинг иши судда кўрилишидан уч кун аввал, 19 сентябрда тугаган. Шунга қарамай, суд уни Россиядан чиқариб юбориш ва 1000 рубль миқдорида жаримага тортиш ҳақида қарор чиқарган.\nРоссиядаги қочқинларга кўмак бериш жамғармаси бошқаруви раиси Михаил Демидов Россия идораларининг кишиларни мажбуран ватанига қайтариб юбориш сиёсатини танқид қилди. Унинг айтишича, Марселнинг қочқин мақомини олишга доир аризаси қабул қилинганига қарамай, ўз юртига жўнатиб юборилиши инсон ҳуқуқлари бузилишига киради.\nМ.Исоев Россияга 2004 йилда келган. У Россия фуқаролигини олиш учун зарурий ҳужжатлар тўплаётган эди. Ўзбекистонда унинг яқинлари қолмаган. Онаси ва укаси Россия фуқаролари бўлиб, ҳозир Оренбург вилоятида яшайди.


Хорижда меҳнат қилаётган фуқароларни қўллаб-қувватлаш масалалари муҳокама қилинди\n19:55 / 17.08.2020\nЎзбекистон Республикаси президенти Шавкат Мирзиёев раислигида 17 август куни хорижда меҳнат қилаётган фуқароларга муносиб шарт-шароитлар яратиш ва улар билан тизимли ишлаш юзасидан видеоселектор йиғилиши ўтказилди.\n«Таъкидлаш жоизки, ушбу масала Ўзбекистон тарихида биринчи марта бундай форматда муҳокама қилинмоқда.\nМамлакатимизда ҳар йили 600-700 минг аҳоли меҳнат бозорига кириб келади. Иқтисодиёт тармоқларини ва ҳудудларни ривожлантириш бўйича кўрилаётган чоралар натижасида йилига 500 минггача иш ўрни яратилмоқда. Шунинг учун, қарийб 200 минг кишининг бандлигини ташқи меҳнат миграцияси орқали таъминлашга тўғри келмоқда. Бу табиий жараён, барча ривожланаётган давлатлар шундай босқичдан ўтган. Қаерда меҳнат миграцияси тўғри ташкил этилган бўлса, бандлик, оилалар даромади, малакали мутахассислар кўпайган.\nКейинги йилларда хориждаги ватандошларимизнинг ҳуқуқларини ҳимоя қилиш, шароитларини яхшилашга эътибор кучайди. Россия, Қозоғистон, Туркия, Япония ва Бирлашган Араб Амирликлари билан меҳнат миграцияси борасида халқаро шартномалар имзоланди. Чет элларда ишлаётган фуқароларни қўллаб-қувватлаш учун алоҳида жамғарма ташкил этилиб, 100 миллиард сўмдан ортиқ маблағ ажратилди. Шу билан бирга, ташқи меҳнат миграция масалалари бўйича Бош вазир маслаҳатчиси лавозими жорий этилди. Шунга қарамай, ечимини кутаётган муаммолар ҳали кўп», дейилади президент матбуот хизмати хабарида.\nЙиғилишда хорижда меҳнат қилаётган юртдошларни ижтимоий, ҳуқуқий, моддий ва маданий қўллаб-қувватлаш масалалари атрофлича муҳокама қилинди.\nБандлик ва меҳнат муносабатлари вазирлиги, Маҳалла ва оилани қўллаб-қувватлаш вазирлиги ҳамда ҳокимликларга чет элдан қайтган фуқароларга касби, малакаси ва режасидан келиб чиқиб, иш топишига кўмаклашиш бўйича топшириқлар берилди.\nХорижда ўзбекистонликлар муносиб шароитларда меҳнат қилиши учун йирик иш берувчи компаниялар билан алоқаларни кенгайтириш муҳимлиги таъкидланди. Бунинг учун, аввало, ўша корхоналар талабига мос малакага эга ва тил биладиган мутахассислар тайёрлаш зарур.\nШу боис бу борада янги тизим жорий этилиши белгиланди. Яъни, ҳудудлардаги Ташқи меҳнат миграцияси агентлиги филиалларининг ваколатлари кенгайтирилиб, уларга хорижий иш берувчилар билан бевосита шартнома тузиш, миграция хизматлари билан музокаралар ўтказиш ҳуқуқи берилади. Бу филиаллар раҳбарлари вилоят ҳокимининг ёрдамчиси ҳисобланади.\nМутасаддиларга хорижий давлатлардаги йирик иш берувчилар билан музокара ўтказиб, ишчи ва мутахассислар юборишни кўпайтириш, меҳнат мигрантларига йўл ҳақи, патент ва суғурта харажатлари учун 10 миллион сўмгача паст ставкада кредитлар ажратиш бўйича кўрсатмалар берилди.\nЎзбекистон Республикаси президентининг шу йил 11 августда қабул қилинган қарорида аҳолини меҳнат бозорида талаб юқори бўлган касблар, тадбиркорлик асослари ва хорижий тилларга ўқитиш чора-тадбирлари белгиланган эди. Йиғилишда мазкур қарорнинг амалий жиҳатларига тўхталиб ўтилди. Жумладан, чет элда ишлашни истаган фуқароларнинг малакасини ошириш, бунинг учун касб-ҳунарга ўқитиш марказлари, махсус курслар ва моно-марказлар ташкил этиш масалалари муҳокама қилинди. Бу масканлардаги ўқув дастурлари, малака кўникмаларини хорижий иш берувчиларнинг талабига мослаштириш муҳимлиги таъкидланди.\nМеҳнат мигрантлари ҳаёти ва соғлиғини суғурталаш учун Хориждаги фуқароларни ҳимоя қилиш жамғармасидан маблағ ажратиш бўйича кўрсатма берилди.\nШунингдек, чет эллардаги меҳнат миграциясига оид тартиб-таомилларни фуқароларимиз учун енгиллаштириш, юртдошларимиз кўп ишлайдиган шаҳарларда Ташқи меҳнат миграцияси агентлигининг ваколатхоналарини очиш бўйича топшириқлар берилди. Хориждаги фуқароларнинг ҳуқуқий ҳимоясини кучайтириш, бу бўйича онлайн платформа ва “кол-марказ” ташкил этиб, малакали адвокатларни жалб қилиш вазифалари қўйилди.\nПрезидент Шавкат Мирзиёев мамлакатимиз элчихоналари ўзга давлатлардаги ватандошларимиз диаспоралари билан алоқаларни мустаҳкамлаши лозимлигини алоҳида таъкидлади. Юртпарварлик, меҳр-оқибат ҳисси билан хориждаги фуқароларимизга ёрдам бериб келаётган шахсларни эътироф этиш, давлат мукофотлари билан тақдирлаш бўйича таклифлар билдирилди.\nЧет элда меҳнат қилаётганларни ватани билан боғлаб турадиган энг катта восита маданият эканини инобатга олиб, улар учун шундай тадбирларни кўпайтириш бўйича кўрсатмалар берилди. Шунингдек, телевидениеда Ўзбекистон элчихоналари ва консулликларининг халқ хизматидаги фаолиятини кенг ёритиб бориш тавсия этилди.\nМаҳалла ва оилани қўллаб-қувватлаш вазирлигига ҳокимликлар билан бирга хорижга ишлашга кетган юртдошларнинг оиласидан доимий хабар олиб, ота-онасининг соғлиғи, фарзандларининг ўқиши ва бошқа эҳтиёжларига кўмаклашиш вазифаси қўйилди.\nХорижда ишлаб, малака орттириб қайтган фуқароларнинг тадбиркорлик ташаббусларини қўллаб-қувватлаш зарурлиги таъкидланди. Шу мақсадда улар билан манзилли ишлайдиган, молиявий қўллаб-қувватлайдиган тизим яратилиши белгиланди.\nБунинг учун сектор раҳбарлари, меҳнат ва маҳалла идоралари вакиллари ўз ҳудудидаги шундай ташаббускорлар рўйхатини шакллантириб, уларнинг бизнес лойиҳаси билан танишади. Рўйхатдан ўтишга кўмаклашиб, 3 ойгача ижара тўловлари бўйича субсидия берилади. Шунингдек, тадбиркорликни бошлаш учун кредит ресурслари ажратилади ҳамда банк кредитлари таъминоти бўйича суғурта полиси харажатларининг бир қисми қоплаб берилади. Бу мақсадларга Бандликка кўмаклашиш жамғармасидан йил якунига қадар 25 миллиард сўм, кредитлар учун 100 миллиард сўм ажратилади.\nЯна бир масала – хорижда ишлаётган фуқароларнинг меҳнат стажини ҳисобга олиш тизимида атиги 4,5 минг нафар киши рўйхатга олинган. Шу боис мутасаддиларга ўзини ўзи банд қилган шахсларни рўйхатга олиш ва меҳнат стажини ҳисоблаш тизимини мигрантлар учун ҳам татбиқ этиш бўйича кўрсатма берилди.\nБош вазир ўринбосарларига ташкиллашган миграция бўйича иқтисодий, молиявий ва ташкилий-ҳуқуқий кўмак тизимини жорий этиш юзасидан алоҳида дастур ишлаб чиқиш вазифаси топширилди. Унда мамлакатимизда касб ва тилга ўргатиш, хорижда ишлаш кўникмаларини шакллантириш, йўлкира, патент, суғурта, пенсия ва кредит масалалари қамраб олинади. Шунингдек, ҳукуматлараро комиссиялар доирасида хориждаги юртдошларимизга муносиб шароит яратиш, чет элдаги банклар орқали уларни кредитлаш механизмлари назарда тутилади.\nЙиғилишда белгиланган устувор вазифалар юзасидан мутасадди вазирлик ва идоралар раҳбарлари, вилоят ҳокимлари, элчилар ахборот берди.\n21:17 / 04.03.2021\nКанада меҳнат мигрантлари учун энг жозибадор мамлакат деб эътироф этилди\n21:02 / 04.03.2021\nШавкат Мирзиёев ИҲТ доирасидаги кўп қиррали ҳамкорликни ривожлантириш ташаббусини илгари сурди\nШавкат Мирзиёев 8 март муносабати билан бир гуруҳ хотин-қизларни мукофотлади\n01:11 / 04.03.2021\n«Маҳаллабай ишламаган ҳоким сиёсатимизга хиёнат қилибди» — Шавкат Мирзиёев


Қирғизистонда жамоат жойида сўкинганлар жаримага тортилади » Ўзбекистон янгиликлари – Zamin.uz\n, 25 2020, 12:43\n19 дек, 17:48 5 634 Жамият\nҚирғизистон парламенти жамоат жойларидаги майда безорилик учун жазо турларини ўзгартирди. Маъмурий жавобгарлик тўғрисидаги Кодексга киритилган ўзгартиришлар депутатлар томонидан маъқулланган, деб ёзмоқда Kun.uz сайти.\nУнга кўра, жамоат жойларида сўкиниш, фуқароларга тегажонлик қилиш ва шу каби ҳаракатлар учун энг кам иш ҳақининг 15 бараваригача жарима ҳамда 8 соатлик жамоатчилик ишларига жалб қилиниш ёки 5 суткага маъмурий қамоққа олиниш кўзда тутилган.\nВояга етмаганлар томонидан амалга оширилган майда безорилик эса ота-онаси томонидан энг кам иш ҳақининг 10 бараваригача миқдорда жарима тўланишига сабаб бўлади.\nИш жойида спиртли ичимлик истеъмол қилиш ҳам юқоридаги жарима билан жазоланади.\nГиёҳванд ёки психотроп моддаларни, шунингдек спиртли ичимликларни кўчалар, стадионлар, боғлар, кўп қаватли уйлар ҳовлисида, барча турдаги жамоат транспортида ва бошқа жамоат жойларида истеъмол қилиш ёки бу ерларда маст ҳолда пайдо бўлиш энг кам иш ҳақининг 10 бараваригача маъмурий жарима ва 8 соатлик жамоат ишларига жалб этилишига сабаб бўлиши мумкин.\nБундан ташқари, ўзгаришларга кўра, вояга етмаган шахсларни тиланчилик, спиртли ичимликлар, гиёҳвандлик ёки психотроп моддаларни истеъмол қилишга жалб этиш энг кам иш ҳақининг 50 дан 100 бараваригача жарима ҳамда 8 соатлик жамоат ишларига жалб этишга сабаб бўлади.\nПарламент депутатларининг 111 таси ушбу ўзгартиришларни ёқлаб овоз беришган.\nбўлиш тегажонлик пайдо Қирғизистон Қирғизистонда сабаб\nЁлғон маълумотлар тарқатганлик учун жарима жорий этилади 14 мар, 10:40\nТошкентда ярим яланғоч ҳолатда машина люкидан чиқиб ўйнаган қизлар қидирилмоқда 03 мар, 14:34\nШахс қайси ҳолатларда маъмурий қамоққа олиниши мумкин? 15 фев, 15:37\nТошкентда фоҳишалик билан шуғулланаётган 39 нафар аёл ушланди 17 мар, 12:24\nТошкент шаҳрида еттита фоҳишахона аниқланди 09 мар, 19:43\nЎзбекистонда жамоат жойларида чекканлик учун жарима жорий қилинди 30 дек, 22:13\nОзарбойжон Қорабоғдаги ярашув келишувига кўра Келбажар туманига кирди 25 ноя, 12:30 0\nТрамп Оқ уйда баёнот берди 25 ноя, 12:02 0\nМИБ фаолиятидан: Тошкент вилоятида оилалар тикланмоқда 25 ноя, 11:38 117\nҚашқадарёда 2та мактаб раҳбарлари фирибгарлик устида қўлга тушди 25 ноя, 11:04 259\nРоссиянинг коронавирусга қарши «Sputnik V» вакцинаси самарадорлиги 95 фоиздан ошгани маълум қилинди 25 ноя, 10:35 176\nУкраиналик шифокор COVID-19’дан ҳимояланишнинг ягона йўлини айтди 25 ноя, 10:02 419\nРоссиялик шифокор коронавируснинг энг ваҳимали симптомини айтди 25 ноя, 09:30 508\nTikTokда мутлақ рекорд: ўсмир-қиз 100 млн обуначи йиғди (видео) 25 ноя, 08:59 700\nХитойда ўсувчи гул одамлардан яширинишни ўрганиб олди 25 ноя, 08:30 392\nЎзбекистоннинг халқаро облигацияларидан тушган 1 трлн сўм оилавий тадбиркорлик учун кредит сифатида берилади 25 ноя, 08:00 238\nШаҳрам Ғиёсов UFCга ўтиши мумкинлигини инкор этмади 25 ноя, 07:30 453\n"Женоа" августда олиб келган бош мураббийини бўшатиши мумкин 25 ноя, 07:00 471


Канадада покистонлик мусулмон оилани ўлдирган шахсга террорчилик айблови билдирилди\n02 август 2021, Тошкент вақти: 17:45\nКанадалик 20 ёшли Натаниэл Велтман ҳужумни диний нафрат асосида амалга оширгани билдирилди.\nКанада прокуратураси ўз автомашинасида Покистондан кўчиб келган мусулмон оилани босиб кетган ва улардан 4 нафарининг ўлимига сабачи бўлган шахсга террорчилик айблови билдирилиши маълум қилди.\nКанадалик 20 ёшли Натаниэл Велтманга бундан ташқари биринчи даражадаги қотилликни амалга ошириш бўйича тўртта айблов ва одам ўлдиришга ҳаракат қилиш бўйича битта айблов қўйилади.\nПолициянинг билдиришича, Велтман мусулмон оиласига диний нафрат асосида ҳужум қилган. Мазкур ҳужумни Канада аҳолисининг аоссий қисми қоралади.\nКанаданинг Лондон шаҳрида 6 июнь куни 46 ёшли Салмон Афзал, 44 ёшли хотини Мадиҳа Салман, 15 ёшли қизи Юмна ва 74 ёшли онаси Талат Афзал тунги сайр пайтида автомашана воситасида босиб ўлдирилган эди.\nОиланинг 9 ёшли ўғли Файз жиддий жароҳатланган ва касалхонага ётқизилган. Айни пайтда унинг аҳволи барқарор экани билдирилди.\nУкраинада яшаётган ингушетиялик фаол БМТ комиссари ҳимоясига олинди\nУкраинада яшаб келаётган асли ингушетиялик фаол Илёс Белхароевни БМТнинг Қочқинлар ишлари бўйича олий комиссари бошқармаси ваколатхонаси ўз ҳимоясига олди. Россия Белхароевни қайтаришни талаб қилиб келмоқда. Ватанида у Ингушетия Экстремизмга қарши кураш маркази бошлиғини ўлимига алоқадорликда айбланган.\nБелхароев миграция хизматидан ҳимоя сўраб мурожаат қилгани тўғрисида маълумотнома олган, унинг экстрадиция иши тўхтатилган. БМТ олий комиссари маҳкамаси Белхароевнинг сиёсий сабабларга кўра таъқиб қилинаётганини тан олди, дея хабар қилган “Кавказ.Реалии”.\nУч ой ичида Украина миграция хизмати унга қочқин мақомини бериш ёки қочқин мақомини беришни рад этиш тўғрисида қарор қабул қилиши керак.\nБелхароев май ойида Интерпол сўровига асосан қўлга олинган. Терговчилар тахминича, у 2019 йилда шериклари билан бирга “Батал ҳожи издошлари” диний гуруҳининг жанговар қаноти етакчисига тўппонча ва ўқлар бергани, Ингушетия ИИВнинг Экстремизмга қарши кураш маркази бошлиғи Иброҳим Элжаркиев ва унинг укаси шу қуролдан отиб ўлдирилгани айтилмоқда.\nБелхароевга қарши айблов унга нотаниш одамнинг кўрсатмасига асосланган бўлиб, ушбу гувоҳ қурол етказиб берилгани ҳақида бошқалардан эшитганини иддао қилган, дейди адвокат.\nЭлжаркиев иши бўйича 11 киши (айримлари — сиртдан) қўлга олинган. Январь ойида гумонланувчилардан бири ўз адвокатига ҳибсда уни қийноққа солишганини билдирган.\nИлёс Белхароев “Кавказ.Реалии” билан суҳбатда ватанида ўз қариндошлари бўлмиш ингуш мухолифатчилари мунтазам таъқиб қилинаётганини айтган. Фаолнинг айтишича, 2013 йилда федерал ҳукуматнинг республика раҳбари лавозимига сайловни бекор қилиш ташаббусига қарши чиқишгани, Ингушетия ва Чеченистон ўртасида чегара белгиланганидан сўнг норозилик чиқишлари ташкил қилишгани учун ҳукумат улардан шу тариқа ўч олмоқда.\nИталияда ҳакерлар COVID-19 қарши эмлов тизимига ҳужум қилишди\nИталиядаги эмлов марказларидан бири\nИталияда ҳакерлар Лацио вилоятидаги коронавирусга қарши эмлашни назорат қилувчи ширкатнинг маълумотлар базасига ҳужум қилишди.\nЖиноятчилар соғлиқни сақлаш портали тизимини ўчириб қўйишган. Расмийлар аҳолини вилоятда эмлаш дастури ижроси кечиктирилиши мумкинлиги ҳақида огоҳлантирган, дея хабар қилди Reuters.\nМаълумотлар базасига ким ҳужум қилганига аниқлик киритилган эмас. Полиция суриштирув олиб бормоқда.\nАвгуст ойида Италияда COVID-19 га қарши эмланганлар учун турли тадбирларга, ресторан ва қаҳвахоналарга бориш, учоқлар ва олисга қатновчи поездлардан фойдаланиш ҳуқуқини берувчи махсус рухсатномалар жорий этилиши керак эди. Коронавирусга тест топшириб, салбий натижа қайд этганларга ҳам рухсатнома берилади, аммо бу ҳужжат атиги икки кун амал қилади.\nИталия ОАВга кўра, ҳукумат эмланмаган ходимларни ишдан четлатишни пандемияга қарши кураш воситаси ўлароқ кўрмоқда. Мазкур тартиб тиббиёт соҳасига аллақачон татбиқ этилган.\nСўнгги маълумотларга кўра, Италияда мамлакат аҳолисининг 50 фоиздан ортиғи тўлиқ эмланган.\nВатанига қайтишни истамаган беларуслик спортчи қиз Токиода “хавфсиз жой”га етказилди\nБеларуслик спортчи Кристина Тимановская Токио аэропортида, 2021 йил 1 августи\nХалқаро Олимпия қўмитаси (ХОҚ) ва Токио Олимпиадаси ташкилий қўмитаси беларуслик енгил атлетикачи Ксритина Тимановская билан тўғридан-тўғри мулоқот қилди. Бу ҳақда ХОҚ матбуот хизматига таянган ҳолда ТАСС хабар қилган.\nАввалроқ Япониянинг Sports Hochi нашри Тимановская хавфсиз жойга жойлаштирилганини маълум қилган эди. Тимановская ватанига қайтишни хоҳламаслигини эълон қилганидан сўнг ХОҚ вакиллари кейинги қадамлар хусусида у билан музокара олиб бормоқда.\nХОҚ 2 августга ўтар кечаси эълон қилган баёнотга кўра, қўмита аъзолари ва япон расмий шахслари Тимановская билан юзма-юз сўзлашишган. ХОҚ вакили Марк Адамс спортчи қизи тунни аэропортдаги меҳмонхонада япон ҳукумати ҳимояси остида кечирганини айтган.\nБу орада қўшни Польша ва Чехия Тимановскаяга ўз ёрдамини таклиф этмоқда. Польша ТИВ раҳбари Марцин Пшидач “Twitter”даги саҳифасида мамлакат спортчига гуманитар виза беришга тайёрлигини ва у ўз фаолиятини Польшада давом эттириши мумкинлигини билдирган.\nБир неча соатдан сўнг Тимановская Японияда у “хавфсизликда” ва полиция ҳимояси остида эканини маълум қилган.\nБеларусь спортчилари бирдамлиги фондига (BSSF) кўра, Тимановскаяни Беларусь олимпия терма жамоаси енгил атлетикачиларининг мураббийлар штабини танқид қилгани учун Токиодан куч билан олиб кетмоқчи бўлишган.\nТимановская 2 август куни 200 метрга югуриш мусобақаларида иштирок этиш керак эди. 1 август куни унинг хонасига терма жамоа ходимлари келишиб, ашёлари билан бирга, куч ишлатган ҳолда аэропортга олиб кетишган. Аэропортда қиз полицияга мурожаат қилган. Беларусь Олимпия қўмитаси Тимановскаяни депортация қилиш қарори унинг руҳий-психологик аҳволи билан боғлиқлигини иддао қилмоқда.\nPfizer ва Moderna ЕИ учун коронавирусга қарши ўз вакциналари нархини оширди\nModerna ва Pfizer фармацевтика ширкатлари коронавирусга қарши ўз вакциналари нархи оширилганини эълон қилдилар. Бу ҳақда Financial Times нашри вакцина етказиб беришга оид шартномаларда акс этган маълумотга таянган ҳолда хабар қилди.\nҲар иккала ширкат вакциналари ўз самарадорлигини кўрсатгани қайд этилган хабарда Pfizer препарати нархи 25 фоизга ошгани айтилган. Эндиликда бу ширкат вакцинасининг битта дозаси нархи Европа бозорида 19,5 еврони ташкил этади (аввалги нархи 15,5 евро эди.)\nModerna ширкати эса нархни 10 фоизга оширган. Сўнгги шартномаларда Moderna вакцинаси нархи 25,5 АҚШ доллари ўлароқ кўрсатилган. Financial Times маълумотига кўра, аввал бу вакцинанинг бир дозаси 22,6 доллардан сотилган.\nPfizer ва Moderna вакциналари синовининг учинчи босқичи бу препаратларнинг AstraZeneca ва Johnson & Johnson ширкатлари вакциналаридан самаралироқ эканини кўрсатган.\nЕвропа комиссияси ва ЕИ мамлакатлари ҳукуматлари Европадаги вакцина ишлаб чиқарилувчи заводлардан препарат етказиб берилишини таъминлаш учун кўпроқ пул тўлашга рози бўлган.\nModerna ширкати ўз препаратлари бундан буён қимматроқ нархда сотилишини тасдиқлаган. Бироқ Pfizer ширкати вакили ЕИ учун вакцина нархи оширилган-оширилмагани юзасидан изоҳ беришдан бош тортган.\nРоссияда қарз туфайли мамлакатдан чиқиш ҳуқуқидан маҳрум этилганлар сони 7 миллиондан ошди\nРоссияда қарзи борлиги туфайли мамлакатдан чиқиш ҳуқуқи чекланган фуқаролар сони 7 миллион 200 минг кишига етди. Бу ҳақда “РИА Новости” агентлиги Профессионал коллекторлик агентликлари миллий ассоциацияси маълумотига таянган ҳолда хабар қилди.\nСуд приставлари федерал хизмати маълумотига кўра, қарздорлиги туфайли Россиядан чиқа олмайдиганлар сони ўтган йил охирида 4 миллиондан сал кўпроқ эди.\nРоссияда қарздорларни жазолаш мақсадида уларнинг хорижга чиқиш ҳуқуқини чеклаш амалиёти 2005 йилдан жорий этилганди. Ҳозирда суд приставлари 30 минг рублдан кўпроқ қарзи бор ва қарзини тўлаш муддати 90 кундан ошган фуқароларга мамлакатни тарк этишни вақтинча тақиқлаб қўйиши мумкин. Алиментдан қарзи бор шахсларга эса қарз миқдори 10 минг рубль қилиб белгиланган.\nШу йил июль ойи охирида Россия ҳукумати қошидаги комиссия суд приставларига қарздорларнинг хорижга чиқиш паспортини олиб қўйиш ҳуқуқини берувчи қонун лойиҳасини маъқуллаган.\nСаккиз нафар спортчи Токио Олимпиадаси аккредитациясидан маҳрум этилди\nДзюдочи Важа Маргвелашвили аккредитациядан маҳрум этилганлардан бири\nТокио Олимпиадаси ташкилий қўмитаси саккиз спортчининг аккредитациясини бекор қилди.\nЖумладан, грузиялик иккита дзюдочи Важа Маргвелашвили ва Лаша Шавдатуашвили Олимпия шаҳарчасини тарк этишгани учун бундай жаримага тортилди. Токио-2020 ташқилий қўмитаси қоидасига кўра, коронавирус пандемияси олдини олиш мақсадида Олимпиада иштирокчиларига шаҳарчани тарк этиш тақиқланган.\nИккала грузин спортчиси ҳам Токиода ўз тоифаларида кумуш медални қўлга киритган ва ўз чиқишларини якунлаган. Грузия терма жамоасининг хабар беришича, спортчилар мусобақадан кейин Япония пойтахтининг диққатга сазовор жойларини кўришни хоҳлаган ва уйга жўнаб кетишидан бир неча кун олдин сайрга чиқишган.\nБундан ташқари, ташкилотчилар исми ошкор қилинмаган терма жамоа спортчиларига нисбатан яна бир ишни тергов қилмоқда. Улар паркда спиртли ичимлик ичишган, бу ҳам қоидалар билан тақиқланган.\nОхирги кунларда Токио Олимпия ўйинларида хизмат кўрсатаётган ходимларда коронавирус инфекциясининг яна ўнлаб янги ҳолатлари аниқланди. Бу ҳақда мусобақа ташкилотчилари 31 июль куни эълон қилишганди.\nТокио Олимпиадасида касалланганларнинг умумий сони 246га етди.\nБир кун олдин, Токионинг ўзида биринчи марта тўрт мингдан ортиқ янги коронавирус ҳолати қайд этилган. Бу пандемия давридаги энг юқори кўрсаткич. Мамлакат ҳукумати вазиятнинг ёмонлашуви Олимпиада билан ҳеч қандай алоқаси йўқлигини айтиб келмоқда.\nАҚШ Адлия вазирлиги: Россиялик хакерлар 2020 йилнинг майида прокурорлар почтасини бузиб кирган\nЎтган йилнинг охирида АҚШнинг SolarWinds компанияси дастурий таъминотини бузган россиялик хакерлар ўша йилнинг май ойида АҚШ федерал прокурорларининг электрон почталарини бузишган. Шанба куни бу ҳақда АҚШ Адлия вазирлиги маълум қилди.\nAssociated Press нашри таъкидлашича, хакерлар Нью-Йоркдаги тўртта прокуратура идоралари ходимлари томонидан ишлатилган Microsoft серверларидаги электрон почта ҳисоб рақамларининг 80 фоизини бузиб кирган. Жамини олганда, АҚШнинг турли штатларида 27 та прокуратура муассасаси электрон почта манзиллари хакерлар ҳужумига учраган ва синдирилган.\nҚўшма Штатлар Адлия вазирлиги аниқлик киритишича, почта аккаунтларини бузиб кириш ҳолатлари 2020 йилнинг 7 майидан 27 декабригача қайд этилган.\nМаълум бўлишича, ўтган йилнинг декабр ойи ўрталарида россиялик хакерлар SolarWinds дастурий таъминотини бузиш орқали ўнлаб давлат ва хусусий ташкилотлар тармоқларига кира олишган. Зарар камида тўққизта давлат идорасига етказилган.\n2021 йил апрелда Президент Байден маъмурияти Кремлга қарши янги санкцияларни эълон қилганди. Хусусан, SolarWindsнинг хак қилиниши ва Россиянинг 2020 йилги АҚШ президентлик сайловларига аралашувига жавобан бир гуруҳ россиялик дипломат АҚШдан чиқариб юборилган эди.\nРоссия барча бу каби айбловларни рад этиб келади.\nМьянмада ўтиш даври ҳукумати тузилади\nДавлат кенгаши раиси ва ҳарбий хунта раҳбари генерал Мин Аун Хлайн\nМьянмада ўтиш даври ҳукумати тузилиши эълон қилинди. Бу ҳақда мамлакат Давлат маъмурий кенгаши маълум қилди.\nЎтиш даври ҳукуматини Давлат кенгаши раиси ва ҳарбий хунта раҳбари генерал Мин Аун Хлайн бошқаради.\nЎтиш ҳукумати генерал Ву Не Виннинг муваққат ҳукумати билан ўхшашлик асосида яратилди. У 1958 йилда ҳокимиятга келган ва 1960 йилги умумий сайловларга қадар ҳукуматни бошқарган.\n1 феврал куни Мьянмадаги генераллар Аун Сан Су Чжи ҳукуматини ағдаришди. Хунта раҳбарияти иддаосича, ўтган йилнинг ноябр ойида бўлиб ўтган сайловларда “Демократия учун Миллий Лига” партияси фирибгарлик эвазига катта фарқ билан ғалаба қозонган.\nХавфсизлик кучлари ҳарбий тўнтаришга қарши оммавий намойишларни шафқатсизларча бостирди, юзлаб намойишчиларни ўлдирди ва кўплаб одамларни ҳибсга олди.\nЖорий йилнинг июль ойи охиридаги сайлов натижалари бекор қилинди.\nТолиблар Афғонистонда Ҳирот, Қандаҳор ва Лашкаргоҳга ҳужум қилмоқда\nТолибон ҳаракатининг қуролли гуруҳлари Афғонистон ғарбидаги шу номли провинциянинг ярим миллионлик маъмурий маркази - Ҳиротнинг бир қисмини эгаллади. Ҳукумат кучлари мамлакат жанубидаги Қандаҳор ва Лашкар Гахни эгаллаб олмоқчи бўлган Толибон экстремистик гуруҳларига қаршилик кўрсатиб келмоқда.\nТолиблар мамлакат ҳудудининг 50 фоизини назорат қилади, дейди хорижий кузатувчилар. Аммо Толибон расмийларининг айтишича, улар Афғонистоннинг 80 фоизини назорат остига олган.\nБугунда Қандаҳорда 11 мингга яқин оила қочқинлар лагерларида яшайди. ББC хизмати Афғонистон парламенти аъзосининг баҳоларига таяниб, шаҳарни экстремистлар томонидан босиб олиш хавфи "ҳақиқатдан ҳам реал" эканлигини хабар қилмоқда.\nДепутатнинг сўзларига кўра, толиблар Қандаҳорни вақтинчалик пойтахт қилиш ниятида. Агар бу шаҳар ҳимояси қуласа, ҳукумат жануби-ғарбий минтақадаги яна беш-олтита вилоят устидан назоратни йўқотади.\nФранцияда CОVID -19га қарши оммавий норозилик намойишлари бўлиб ўтди\nНамойишчилар CОVID -19 эмлаш марказларини вайрон қилмоқда\nФранцияда коронавирус чекловларига қарши 200 мингдан ортиқ кишилик норозилик намойиши ўтказилди. Франция ҳукумати ушбу чораларни CОVID-19 пандемиясининг тўртинчи тўлқинига қарши курашиш учун киритган эди.\nНамойишлар пайтида 20 киши ҳибсга олинган, уч полициячи тан жароҳати олган.\nФранциядаги аҳоли намойишлари кетма-кет учинчи ҳафта охирида ўтказилмоқда. Бунинг сабаби Макрон ҳукумати қабул қилган янги қонун эди. Янги тартибга кўра, аҳоли тест қилиш, эмлаш ёки ўтказилган коронавирус сертификати асосида санитария гувоҳномасини олишга мажбур қилинади, кўплаб муассасаларга махсус рухсатномасиз кириш ман этилади.\nНамойишчиларнинг фикрича, ҳукумат французларнинг ҳуқуқ ва эркинликларини чекламоқда. Француз аҳолиси CОVID -19 эмлаш марказларини вайрон қилишга киришди.\nБундан ташқари, янги қонунга кўра, сентябр ойининг ўрталарига қадар шифокорлар мамлакатда мажбурий эмлашдан ўтишлари лозим. Бу эса норозиликларга шифокорларнинг ҳам қўшилишига олиб келди. Масалан, Лионда клиникалардан бирининг ходимлари бир неча кундан буён мажбурий эмлашга қарши иш ташлаш ўтказмоқда.\nОлдинроқ Франция президенти Эммануел Макрон ҳукумат чораларига қарши чиқаётган мухолифчиларни худбинликда айблаганди.\nАҚШ мутахассислари ҳомиладор аëлларни COVID-19 га қарши эмлаш зарурлигини айтмоқда\nАҚШдаги икки етакчи акушерлик гуруҳи ҳомиладор аëлларнинг барчасига COVID-19га қарши эмланишни тавсия қилди.\nАмерика акушер-гинекологлар уюшмаси ҳамда Она ва ҳомила тиббий жамияти 30 июль кунги баëнотида вакцинанинг она ва ҳомила саломатлиги учун бехатарлигини билдирди. Мутахассислар ўтган ойлар давомида ўн минглаб ҳомиладор аëлнинг эмлангани вакцинанинг зиëнсизлигини тасдиқлашини таъкидлади.\nЭкспертларга кўра¸ COVID-19 инфекцияси ҳомиладор аëл саломатлигини жиддий хавф остига қўяди ва ҳатто она ва ҳомила ўлимига сабаб бўлади.\nАҚШ ҳукумати эълон қилган рақамларга кўра¸ ҳозирга қадар америкалик ҳомиладор аëлларнинг фақат 22 фоизигина бир ëки икки дозa акцина олган¸ холос. Айни пайтда¸ вояга етган америкаликларнинг 70 фоиздан кўпроғи эмланган.\n“COVID-19 вакцинаси она ва ҳомила саломатлиги учун туғиладиган жиддий муаммолардан асрашнинг энг яхши йўлидир,” деди хусусан Она ва ҳомила тиббий жамияти президенти Уильям Гробман.\nБундан аввал ҳар иккала гуруҳ ҳомиладор аëлларнинг эмлаш дастуридан четда қолмаслигини билдирган¸ аммо ҳомиладорларни ëппасига эмлашни тавсия қилмаган эди.\n30 июль кунги тавсия¸ АҚШда коронавируснинг ниҳоятда юқумли Дельта штамми кенг тарқай бошлаган вазиятда эълон қилинди.\nХитойда COVIDнинг янги ўчоғи туғилгани ортидан юз минглаб одам карантинга олинди\nВируснинг янги ўчоғига айланган Нанкиндаги 9.2 миллион аҳоли икки марта тестдан ўтказилди\nХитойда коронавируснинг бирлами ўчоғи Ухандаги вазиятдан бери мисли кўрилмаган янги тўлқини бошланди. Давлат матбуоти таъкидича¸ мамлакат шарқидаги Нанкиндан тарқаëтган янги тўлқин пандемия бошланган Ухандагидан кучлироқдир.\nХитой расмийлари¸ эпидемиянинг янги ўчоғи Air China компаниясининг Москвадан учиб келган йўловчи учқичи хизматчилари эканини билдирди. Нанкин шаҳрида камида 200 одамнинг касаллангани¸ вируснинг 15 минтақадаги 26 аҳоли пунктига тарқагани аниқланган.\nНиҳоятда юқумли бўлган Дельта штаммининг Хитой бўйлаб ëйила бошлагани ортидан юз минглаб одамни карантинга олинди¸ Нанкиндаги 9 миллиондан ошиқ аҳоли икки марта тўлиғича короновирус тестидан ўтказилди.\nАйтилишича¸ ҳозирга қадар Хитойда 1.6 миллиард доза вакцина аҳолига берилган. Айни пайтда¸ Хитой вакцинасининг коронавирусга қарши самарадорлиги савол остида қолмоқда. Мутахассислар Хитой вакцинасининг вирусдан ҳимоялаш потенциалини 50-80 фоиз атрофида баҳоламоқда.\nНанкинда янги вирус ўчоғи бошланишининг бирламчи манбаси сифатида кўрилаëтган Air China учқичи хизматчиларининг деярли ҳаммаси¸ маҳаллий матбуотга кўра¸ Хитой вакцинаси билан тўлиқ эмланган бўлган.\nҲиротдаги БМТ миссияси аксил-ҳукумат кучлари ҳужумига учради\nҲиротдаги афғон ҳукумати қўшинлари\nАфғонистон ғарбидаги Ҳирот вилояти маркази Ҳирот шаҳри ташқарисида Толибон ва Афғонистон ҳукумат қўшинлари ўртасидаги жанглар давом этмоқда.\nТолибон вакиллари ўз қўшинлари шаҳарга кирганини иддао қилди. Ҳукумат кучлари эса бу иддаони рад қилиб¸ толиблар ҳужуми қайтарилганини билдирди.\nАфғонистон Мудофаа вазирлиги расмийсининг Озодликка айтишича¸ “ҳукумат қўшинлари Толибоннинг Ҳирот¸ Қандаҳор¸ Ҳелманд ва Тахор вилоятларидаги ҳужумларини қайтариб¸ уларни мағлуб қилишга муваффақ бўлган”.\nАйни пайтда¸ Афғонистондаги БМТ миссиясининг Ҳиротдаги офисига 30 июль куни уюштирилган ҳужум оқибатида бир қўриқчи ўлдирилган. АҚШ Давлат департаментига кўра¸ БМТ миссияси биносига ҳужумни "аксил-ҳукумат кучлари" уюштирган.\nАҚШ ва бошқа хориж ҳарбийлари Афғонистондан чиқиб кетишни якунлаëтган бир кезда Толибон мамлакатнинг аксар ҳудудларини ўз назоратига олмоқда.\nИсроил нефть танкерига қилинган ҳужум учун Эронни айблади\nIИсроил ташқи ишлар вазири Яир Лапид\nИсроил Ташқи ишлар вазири Яир Лапид 30 июль куни Эрон ҳукуматини исроиллик миллиардерга қарашли нефть танкерига ҳужум уюштирганликда айблади.\n29 июль куни Эял Оферга қарашли Zodiac Maritime ширкати танкерига Араб денгизида қилинган ҳужум оқибатида экипаж аъзоларидан иккитаси нобуд бўлди. Улардан бири Британия¸ иккинчиси Руминия фуқаросидир.\nИсроил дипломатлари раҳбари ҳужум ортида Эрон турганини тасдиқловчи тафсилотларни очиқламади. Айни пайтда Лондон ҳукуматини мазкур ҳужумга нисбатан кескин жавоб қайтаришга чақирди.\n"Эрон фақат Исроилнинг муаммоси эмас. Терроризм¸ бузғунчилик ва беқарорлик экспортчиси ҳаммамизга зиëн етказади. Дунë ҳамжамияти кемалар эркинлигига раҳна солувчи Эрон террорчилиги қаршисида жим турмаслиги керак”¸ дейилади Лапид баëнотида.\nҲозирча Эрон ҳукумати бу айбловга муносабат билдирмади. Теҳрон ўз ядровий дастури учун масъул олимнинг ўлдирилиши ва ядровий иншоотларига ўтган йили уюштирилган ҳужумлар учун Исроилни айблаб келади.\nЭрон давлат телеканали аноним манбага таяниб¸ Исроиллик миллиардерга қарашли танкерга ҳужум Суриядаги Эрон аэропортига уюштирилган ҳужум учун жавоб эканини таъкидлади.\nИсроилнинг энг яқин ҳамкори АҚШ ҳукумати воеалар ривожи хусусида хавотир билдирди. Ғарб агентликлари АҚШ ҳукуматидаги манбага таяниб¸ танкерга дронлар воситасида қилинган ҳужумни ким уюштиргани ҳозирча номаълум эканини билдирди.\nХитойда расмийларни танқид қилган миллиардер 18 йилга қамалди\nХитойда Коммунистлар партиясини танқид қилгани билан танилган миллиардер Сунь Даву “адоват қўзғагани” учун 18 йилга озодликдан маҳрум этилди, бундан ташқари, у 3 миллион юань жаримага ҳам тўлаши лозим. Бу ҳақда Гаобейдянь шаҳри халқ судининг “WeChat”да эълон қилган қарорига таянган ҳолда South China Morning Post хабар қилган.\nХабарга мувофиқ, Даву оломонни давлат муассасаларини ишғол қилишга ундаш, ноқонуний бизнес юритиш, ерларни ноқонуний эгаллаш ва бошқа қилмишларда айбдор, деб топилган.\n67 ёшли Сунь Даву тақрибан 9 минг киши ишлайдиган қишлоқ хўжалиги корхоналари раҳбаридир. У ҳукуматни 2019 йилда 100 миллиондан зиёд чўчқанинг қирилиб кетишига сабаб бўлган Африка чўчқа гриппи эпидемиясининг ҳақиқий кўламини яширишга уринганликда айблаган кам сонли кишилардан бири саналади.\nReuters агентлигининг хабар қилишича, ўша танқидлардан сўнг тадбиркор давлат фермаси билан ерга оид даъво ишига тортилган. Миллиардерга кўра, совхоз ходимлари унинг ширкатига қарашли бинолардан бирини бузгани келганида полиция билан тўқнашув чиқиб, унинг ишчилари жабр кўришган.\nХитойлик ҳуқуқбонлар суд ҳукмини “Сунни инсон ҳуқуқларини дастаклагани учун жазолашга уриниш”, деб атаганлар. Фаоллар фикрича, Сунь бутун умрини қишлоқ аҳолисининг турмушини яхшилашга бағишлаган.\nСунь Хитойнинг нуфузли университетларида маърузалар ўқир ва меценатлик билан шуғулланарди. Айни фаолияти ҳам жиноят ишига боғланган: уни, жумладан, хайрия мақсадлари учун ўз ишчиларидан ноқонуний пул йиғиб олишда ҳам айблашган. Сунь айбловни тан олмаган.\nСунга нисбатан қамоқ жазоси танқидий кайфиятдаги тадбиркорларга қарши қатағонлар кучайиши манзарасида тайинланди, деб ёзган CNN. Телеканал Компартиянинг ўтган йили эълон қилинган раҳбарий қоидаларида хусусий секторга “партия белгилаб берган йўлдан оғишмай юрадиган сиёсий оқил одамлар” зарурлиги таъкидланганини эслатган.\nЎшанда Компартия етакчиси Си Цзиньпиннинг коронавируснинг олдини олиш стратегиясини кескин танқид қилган миллиардер Жэнь Чжицян коррупция жиноятларида айбланиб, 18 йилга қамалган эди. У ўз чиқишларидан бирида давлат раҳбарини “ҳокимиятга ташна масхарабоз”, деб атаган.\nСуриштирув: Мальталик журналист аёлнинг ўлими учун масъулият расмийлар зиммасида\nМальталик журналист Дафне Каруана Галиция ўлими учун масъулиятни давлат ўз зиммасига олиши лозим — амалдаги бир ва собиқ икки нафар судья томонидан ўтказилган мустақил суриштирувдан сўнг ана шундай хулосага келинган.\nСуриштирувда айтилишича, давлат Мальтадаги коррупция ҳақида ёзган журналист аёлнинг ҳаёти учун хавфли бўлган реал омилларни тан олмаган. Ҳукумат жазосиз қолиш маданиятини барпо этган, бу эса ҳуқуқ устуворлиги тамойилининг инқирозига сабаб бўлган, деб ҳисоблаган суриштирувчилар.\nДафне Каруана Галиция Мальтанинг юқори мартабали мулозимлари коррупция жиноятларига дахлдорлиги бўйича суриштирувлар олиб бориш билан шуғулланган. 2017 йил 16 октябрида унинг бошқарувидаги автомобиль портлаб кетган. Ҳодиса чоғида журналист ҳалок бўлган.\nУнинг ўлими бўйича тергов узоқ давом этган. 2019 йилда бир неча вазир, жумладан ҳукумат раҳбари Жозеф Маската қотилликка дахлдор одамлар билан алоқада бўлганликда гумон қилиниб, истеъфога чиқарилган.\nЖурналист аёлнинг ўлими бўйича Винсент Маскат исмли шахс судланган. Маҳкамада у айбини тан олган ва суд ҳукми билан 15 йилга озодликдан маҳрум этилган.\nЯна икки нафар гумонланувчи айбини тан олмаяпти. Улар устидан суд ҳали бошлангани йўқ.\nБундан ташқари, мальталик тадбиркор Йорген Фенек қотилликка алоқадорликда айбланмоқда. У ҳам айбсизлигини иддао қилиб келяпти.\nЖосуслик дастурини ишлаб чиқарган Исроил ширкатида тинтув ўтказилди\nИсроил махсус хизматлари Pegasus жосуслик дастурий таъминоти ишлаб чиқарувчиси бўлмиш NSO Group ширкати офисларида тинтув ўтказди. Бу ҳақда Исроил Мудофаа вазирлиги маълум қилган.\nАввалроқ Forbidden Stories ташкилоти ва бир неча ОАВ ушбу дастур қатор мамлакатларда журналистлар, фаоллар ва ҳуқуқбонлар, ҳатто давлат раҳбарлари, хусусан Франция президенти Эммануэл Макронни кузатишда қўлланилганини хабар қилишган.\nNSO Group тинтувга оид маълумотни тасдиқлаб, текширувни олқишлашини билдирган. Ширкат Pegasus дастури журналист ва сиёсатчиларни кузатишда қўлланилганига оид ОАВ хабарларини “ёлғон”, деб атаган. Ишлаб чиқарувчи мазкур дастур террорчи ва жиноятчиларга қарши курашга мўлжалланганини иддао қилмоқда.\nCalcalist нашри ўз манбаларига таянган ҳолда, NSO Group тергов ҳаракатлари ўтказилиши ҳақида олдиндан огоҳлантирилгани тўғрисида ёзган. Қолаверса, махсус хизматлар ҳужатларни синчиклаб текширмаган. Журналистлар Исроил Мудофаа вазирлиги NSO Group фаолиятидан манфаатдорлигини ва илгари ширкатни бир неча бор суд даъволаридан ҳимоя қилганини таъкидлашмоқда.\nШиркатда ўтказилган текширув Исроил мудофаа вазири Бени Ганцнинг Францияга ташрифи ва у ерда Pegasus билан боғлиқ можаро муҳокама қилиниши эҳтимоли билан боғлиқ, деган тахмин мавжуд.\nPegasus ҳавола орқали мобил қурилмаларга кириб олиб, электрон хатлар, қўнғироқлар ва матнли хабарларни яширинча ёзиб олади. Айрим ҳолларда дастур ҳаволага босилмаган тақдирда ҳам фаоллашиши мумкин.\nДастур саудиялик мақтул шарҳловчи Жамол Хашоггининг яқинларига тегишли смартфонларни бузиб киришда муваффақиятли қўлланилгани аниқланган.\nЭлектрон қурилмалари Pegasus ёрдамида масофадан очилган шахслар рўйхатида CNN, Associated Press, Voice of America, New York Times, Wall Street Journal, Bloomberg News, Le Monde во Франции, Financial Times ва Al Jazeera каби ОАВлар ходимлари бор.\nБундан ташқари, дастур 65 нафар тадбиркор, 85 нафар ҳуқуқбон ва 600 дан зиёд сиёсатчини кузатишда татбиқ этилган.\nБайден федерал идоралар ходимларининг барчаси эмловдан ўтишини эълон қилди\nАҚШ федерал ҳукуматининг барча хизматчилари COVID-19 га қарши эмловдан ўтишлари ёки мунтазам равишда анализ топширишлар ва вирус тарқалишининг олдини олдини олиш бўйича бошқа чораларни кўришлари лозим. Бу ҳақда Қўшма Штатлар президенти Жо Байден 29 июль куни Оқ уйда қилган чиқишида эълон қилди.\nФедерал ҳукумат энг йирик иш берувчилардан бири бўлиб, Байденнинг бу қадами “дельта” штамми туфайли коронавирусга чалиниш ҳолатлари кўпайиб бораётгани манзарасида хусусий корхоналар ва бошқа муассасалар учун ўрнак бўлиб хизмат қилиши мумкин, деб ёзган “Америка овози”.\nМанбаларга кўра, федерал хизматчиларни ишдан бўшатиш билан қўрқитиб, уларни эмловга мажбурлаш режаланаётгани йўқ.\n2020 йилдаги маълумотларга кўра, Қўшма Штатларда икки миллиондан зиёд фуқаровий давлат хизматчиси бор.\nТаркибига 34 та вазирлик ва агентлик кирган Давлат хизматчилари касаба уюшмаси коронавирусга қарши эмлов бўйича саъй-ҳаракатларни дастаклашини билдириб, муассасаларни эмланиш ва эмловдан кейин муҳтамал салбий таъсирлардан ўзига келиш учун ходимларга дам олиш куни беришга чақирган.\nАҚШ коронавирусга чалиниш ҳолатлари сони бўйича дунёда биринчи ўринда турибди. Пандемия бошидан бери мамлакатда 35,5 миллиондан зиёд одам коронавирус юқтириб олган, 600 мингдан зиёд киши қурбон бўлган. Қўшма Штатларда шу кунгача аҳолининг қарийб ярми тўла эмланган.\nРоссия суди Google ширкатига 3 миллион рубль жарима солди\nМосква шаҳар Таганка туман суди фойдаланувчилар шахсий маълумотларини Россияда сақлашдан бош тортгани учун Google ширкатини 3 миллион рубль жарима солди.\nНовости агентлигининг ёзишича, Google Россия қонунчилигини бузганликда айбланиб, биринчи марта жаримага тортилмоқда.\nАввалроқ Роскомнадзор йирик IT-ширкатларни маълумотлар базасини 1 июлгача Россияга кўчириш шарт эканидан огоҳлантирган эди. Россияда 2015 йилда қабул қилинган қонунга асосан интернет фойдаланувчиларига оид маълумотлар мамлакат ичкарисидаги серверларда сақланиши лозим.\nМай ойида Москва суди Google ширкатини “митингларга чақирувчи ноқонуний контентни” ўчиришдан бош тортанликда айблаб 4 миллион рубль жарима солганди.\nОлимпиада кумуш медалини олган Польша спортчиси жонли эфирда лесбиянка эканини очиқлади\nКатажина Зиллман (ўнгдан биринчи) Польша терма жамоаси аъзолари билан.\nПольша спортчиси Катажина Зиллман 28 июлда Токио Олимпиадаси кумуш медалини қўлга киритганидан сўнг жонли эфирда берган интервьюсида лесбиянка эканини очиқлади.\nУ интервью давомида ўз ғалабаси ва кумуш медалини севган қизи Юлияга бағишлашини айтди. Спортчи Юлия билан бир неча ой олдин танишганини ҳам маълум қилди. Бунга қадар спортчи ўз жинсий ориентацияси ҳақида очиқ гапирмаган эди.\nКатажина Зиллман икки йил аввал “спорт гомофобияга қарши” акциясида иштирок этган. Зиллман интервьюда ҳеч қачон ўз жинсий ориентациясини яширмаганини, айни пайтда бу ҳақда очиқ гапирмаганини ҳам таъкидлади.\n26 ёшли Зиллман академик эшкак эшиш бўйича Польша терма жамоаси аъзоси. Мазкур медал Польша Токио Олимпиадасида қўлга киритган биринчи ютуқ бўлди.\nТуркман фермерлари пахта теримини муддатидан олдин бошлашга мажбур этилмоқда\nТуркманистондаги пахта даласи. 2020 йил.\nТуркманистонда коммунал хизматлар ходимларига 5 августдан бошлаб пахта теримига чиқиш тўғрисида буйруқ берилди. Озодлик радиоси туркман хизматининг билдирилишича, аслида пахта терими расман 25 августда бошланиши лозим эди.\nАйни пайтда туркманистонлик фермерлар бундай буйруқ ортидан ташвишга тушиб қолганлар. Уларга кўра, жорий йилда пахта ҳосили аввалги йилларга қараганда жуда оз бўлиши кутилмоқда.\nОзодлик радиоси туркман хизматининг Лебапдаги мухбири экиш мавсумида чигит тақчиллиги юзага келгани ортидан мана шундай вазият пайдо бўлганини маълум қилди.\nАммо Туркманистон расмийлари жорий йилда “пахтадан мўл-қўл ҳосил олиниши” ҳақида тантанваор оҳангда гапирмоқдалар.\nЧигит етишмаслиги оқибатида май ойида Туркманободдаги ёғ заводи фаолияти ҳам тўхтатиб қўйилган ва у фақат 26 июлда қайта иш бошлаган эди.\nТожикистон-Ўзбекистон чегарасида юзлаб тожикистонлик тўпланиб қолди\nЎзбкистонга ўта олмаётган тожикистонликлар.\nТожикистон-Ўзбекистон чегарасидаги “Фотехобод” чегара-ўтказиш пунктида юзлаб тожикистонлик қўшни мамлакатга ўта олмай, тўпланиб қолди. Уларнинг асосий қисми Ўзбекистон орқали Россияга кетишни режалаштирган эди.\nОзодлик радиоси тожик хизматининг 28 июлда ёзишича, Қирғизистон бир неча ой олдин Тожикистон билан чегараларини ёпиб қўйганидан сўнг тожикистонликлар фақат Ўзбекистон орқалигина Россияга боришга мажбур бўлиб қолган.\nХабарда айтилишича, чегарада юзлаб одамларнинг тўпланиб қолишига тожик чегарачилари фақат Ўзбекистондан таклифномага эга бўлганларнигина қўшни давлатга ўтказаётгани сабаб бўлган. Тожикистон расмийлари чегарада юзага келган вазият бўйича шарҳ беришдан тийилмоқда.\nАйни пайтда мазкур чегара ҳудудидан юк машиналари Ўзбекистонга ҳеч қандай тўсиқларсиз ўтказилмоқда.\nБундан ташқари икки давлат ўртасида авиақатновлар ҳам белгиланган тартида амалга оширилмоқда. Чегарада тўпланиб қолганлар эса молиявий имколниятлари мавжуд бўлмагани ортидан Ўзбекистонга самолётда бора олмасликларини айтмоқдалар.\nҚозоғистонда коронавирусдан бир суткада 97 киши вафот этди\nОлмаота кщчаларидан бири.\nҚозоғистонда сўнгги бир сутка ичида коронавирусдан 97 киши вафот этди. Бундан ташқари бир кунда 7500га яқин кишида вирус аниқланди. Соғлиқни сақлаш вазирлиги бундан аввал 27 июлда коронавирусдан 87 киши ўлганини билдирган эди.\n“Афсуски, вирусга чалинганларнинг 99 фоизи вакцина олмаган. Бу вазиятдан чиқиш учун бор имкониятларни ишга соламиз ва эмлаш кампаниясини кучайтирамиз”,-деди соғлиқни сақлаш вазири Цой.\n29 июль ҳолатига кўра, Қозоғистонда коронавирусга чалинганлар сони 557 107 кишига етди, беморлардан 5700 нафари вафот этди.\nБундан ташқари Қозоғистонда ковиднамо зотилжамга чалинган 60 280 киши қайд этилган. Улардан 3676 киши вафот этган.\nBloomberg: Германияда “яшиллар” номзодининг канцлер бўлиши эҳтимоли Москвани чўчитмоқда\n“Яшиллар” партиясидан Германия канцлери лавозимига номзод Анналена Бербок\nГерманияда “яшиллар” партиясидан канцлер лавозимига номзод Анналена Бербокнинг ҳокимият тепасига келиши эҳтимоли Москвани хавотирга солиб қўйган. Россия раҳбарияти у сайловда ғалаба қозонишига йўл қўймаслик учун “ҳамма нарсага тайёр”. Бу ҳақда Bloomberg агентлиги Россия ҳукуматига яқин манбасидан олинган маълумотга таянган ҳолда хабар қилган.\nАгентликнинг уч манбаси Кремль Бербокни ўзининг Германиядаги манфаатларига таҳдид ўлароқ кўришини таъкидлашган. Сиёсатчи “Шимолий оқим-2” газ қувурининг қурилишига қарши чиқиб, уни санкцияларга зидлигини урғулаган. Бундан ташқари, Бербок Москва билан муносабатларда қаттиққўллик билан ҳаракат қилишга чақириб келган.\nКузда Германияда парламент сайлови бўлиб ўтади. Ғалаба қозонган партия номзоди мамлакат ижроия ҳокимияти раҳбари — канцлер лавозимини эгаллайди. 2005 йилдан бери илк бор бу лавозимни Ангела Меркелдан бошқа одам эгаллайди.\nБербок партияси яқинлашиб келаётган сайловда ғолибликка асосий даъвогарлардан биридир. Овоз бериш олдидан “яшиллар”га қарши қатор киберҳужумлар амалга оширилган.\nBloomberg манбалари ижтимоий тармоқларда Анналена Бербок билан боғлиқ сохта маълумотлар, бўҳтонлар зўр бериб ёйилаётганини айтган. Партия мазкур киберҳужумлар одатда Кремль фойдаланиб келган усулларга ўхшашлиги ҳақида Германия махсус хизматларини огоҳлантирган. Аммо “яшиллар” Москва бу ишга чиндан ҳам бош қўшганини тасдиқловчи бирон далилга эга эмаслар.\nЭквадор суди WikiLeaks асосчиси Жулиан Ассанжни фуқароликдан маҳрум қилди\nЭквадорда биринчи инстанция суди WikiLeaks асосчиси Жулиан Ассанжни фуқароликдан маҳрум қилиш тўғрисида ҳукм чиқарди. У фуқароликни 2017 йили Эквадорнинг ўша пайтдаги президенти Ленин Морено қарори билан олганди.\nСуд қарори Ассанжга фуқаролик берилишида маъмурий хатоликларга йўл қўйилганини билдирган республика Ташқи ишлар вазирлигининг даъво аризаси бўйича қабул қилинган, дея хабар қилди El Comercio нашри.\nИш бўйича маҳкама тинглови ўтган ҳафта ўтказилиб, 20 дақиқага чўзилганди. Судда Ассанжнинг ўзи иштирок этган эмас. Айни пайтда Лондондаги ҳибсхонада бўлган Ассанж у ерда гаров эвазига озод бўлиш шартларини бузганлик учун жазо ўтамоқда. WikiLeaks асосчисини АҚШ расмийлари ўзларига топширилишини сўраяпти. Қўшма Штатларда махфий материалларни ноқонуний равишда ошкор қилганлик ва киберҳужумларда иштирок этганликда айбланаётган Ассанж АҚШга экстрадиция қилинган тақдирда, 175 йилга озодликдан маҳрум қилиниши мумкин.\nШу йил 4 январида Лондон суди ўз жонига қасд қилишга мойил бўлган Жулиан Ассанжни АҚШга топширишдан бош тортганди. Вашингтон мазкур қарор юзасидан шикоят аризаси киритишини билдирган.\nЖинсий зўравонликда айбланган Ассанж ҳибсга олинишдан чўчиб, 2012 йилдан 2019 йилгача Эквадорнинг Лондондаги элчихонаси ҳудудида яшириниб ўтирган. Ассанжга фуқаролик берилганидан кейин президент Морено унинг дахлсизликдан фойдаланган ҳолда мамлакат ҳудудидан чиқиб кета олиши учун дипломатлик мақомини беришни режалаган. Бироқ бу режа амалга ошмай қолган.\nАссанжнинг адвокати Карлос Морено Твиттердаги ўз саҳифасида ишнинг бу қадар тез муддатда кўриб чиқилгани бу борадаги қарорнинг аввалдан олинганини англатишини билдирган.\nАдвокат суд қарори юзасидан шикоят аризаси киритилишини қайд этган. Ассанж Австралия фуқароси ҳам бўлиб ҳисобланади. Бундан ташқари, Мексика президенти Андрес Мануэль Лопес Обрадор унга сиёсий бошпана таклиф қилган.\nOzodTa'sir: Москвада ахлат йиққан Исломбекка уй берилди\nЯнги Ўзбекистон - Сўкиниш пандемияси\nШерзод Асадов Ўзбекистон президенти коронавирусга қарши тўлиқ эмланганини очиқлади\nЎзбекистон Бадиий академияси академиги, рассом Марат Содиқов вафот этди\nКоронавирус юқтириб олганлар сони 131 мингдан, пневмонияга чалинганлар сони 11 мингдан ошди\nҚашқадарёда ногирон онасини урган аёл қилмиши ИИБ ходимлари томонидан ўрганилмоқда\nФВВ Зоминдаги ёнғин чоғида ҳеч ким жабрланмагани ва қурбон бўлмаганини билдирди\nБеларуслик енгил атлетикачи Тимановская Польшадан сиёсий бошпана сўради (ВИДЕО)\nҚирғизистонга учиб келган Асқар Ақаев Миллий хавфсизлик қўмитасига олиб кетилди\nЗоминдаги ёнғинни ўчиришга вертолётлар ва ҳарбий бўлинмалар жалб қилинди (ВИДЕО)


07:10 / 14 август 1512 pdf Ўқиш режими + -\nАнас ибн Молик розияллоҳу анҳудан ривоят қилинади: «Расулуллоҳ соллаллоҳу алайҳи васаллам билан ўтирган эдик. У зот алайҳиссалом: «Ҳозир олдингизга жаннат аҳлидан бўлган бир киши келади», дедилар. Шунда ансорлардан бири соқолидан таҳорат сувлари оққан, оёқ кийимини чап қўлида тутган ҳолда кириб келди. Эртаси куни Набий соллаллоҳу алайҳи васаллам кеча айтган гапларини яна айтдилар. Яна ўша киши аввалги ҳолатидаги каби кириб келди. Учинчи куни ҳам Набий соллаллоҳу алайҳи васаллам жаннат аҳлидан бўлган бир киши келишини айтдилар. Яна ўша киши аввалги ҳолида кириб келди. У Набий соллаллоҳу алайҳи васалламнинг ҳузурларидан туриб кетган эди, Абдуллоҳ ибн Амр розияллоҳу анҳу унга эргашди ва ёнига бориб, «Отам билан тортишиб қолиб, уч кунгача уйга кирмасликка қасам ичиб қўйдим. Имкон бўлса, шу уч кун сизникида яшаб турсам», деди. У рози бўлди. Абдуллоҳ у билан уч кеча бирга тунаганини айтди. Аммо бу одам кечаси туриб, бирор ибодат қилмаганини айтди. У фақат уйғонганида тўшагида ёнбошлаб, Аллоҳ азза ва жаллани зикр қилар, сўнг бомдод намозига қадар такбир айтиб чиқар экан. Абдуллоҳ айтади: «Унинг фақат яхшилик сўзлаганини эшитдим. Уч кун ўтгач, унинг тилга олишга арзигулик бирор амали йўқ экан деб ўйлаб қолдим. Сўнг унга: «Эй Аллоҳнинг бандаси! Мен отам билан тортишмагандим. Мен Расулуллоҳ соллаллоҳу алайҳи васалламнинг бизга уч марта «Ҳозир сизларнинг олдингизга жаннат аҳлидан бўлган бир киши келади», деганларини эшитдим. Уч мартасида ҳам сиз кириб келдингиз. Шунинг учун сиз билан бирга яшаб, қандай солиҳ амалларингиз борлигини кўрмоқчи эдим. Лекин сизнинг амалингиз бошқаларникидан кўп эмаслигини кўрдим. Қайси амалингиз туфайли Расулуллоҳ соллаллоҳу алайҳи васаллам айтган нарсага эришгансиз?» дедим. У: «Кўрганингдан бошқа нарса йўқ. Мен кўнглимда бирор мусулмонга нисбатан ғиллу ғашлик сақламайман ва Аллоҳ унга берган нарсага ҳасад қилмайман», деди. Абдуллоҳ ибн Амр: «Ҳа, мана шу нарса сизни ушбу даражага олиб чиққан экан», деди».\nБахромбек 15:02 / 17 октябрь\nАссалому аьлайкум, жуда ибратлик ва айникса хозир хамма амал килиши керак булган амал! Фойдалик булсин!\n14:30 / 13 август 656\n09:10 / 14 август 200\nИкки қирғоқ. Ислом дини шундайми?\nНега шундай Нега инсониятнинг бир қисми исрофгарчиликда, иккинчи бир қисми оч ва ночор Нега баъзиларнинг бир кунлик эҳтиёжи бошқаларнинг бир йиллик эҳтиёжига давоми...\n2071 15:30 / 18 апрель\nДунёда сендан сахийлар ҳам бор\nМаън ибн Зоида айтади .Халифалик аббосийларнинг қўлига ўтгач, Халифа Мансур мени қидирувга бериб, мени унинг олдига олиб борган одамга мукофот ҳам ваъда қилди. давоми...\n1525 07:10 / 30 июль\nКимга осийлик қиляпмиз?\nБир солиҳ зотдан унинг тавбаси ҳақида сўрашди. У шундай жавоб берди .Бир куни гуноҳларим, камчиликларим ва Аллоҳга қайтадиган куним ҳақида фикр юритдим. Қарасам, давоми...\n172 07:10 / 06 август\n3203 23:03 / 06.11.2018


25 ноябр 2020, Тошкент вақти: 05:06\nЛондонда собиқ КГБ зобити Александр Литвиненконинг ўлдирилиши билан боғлиқ маҳкама эшитувлари давом этмоқда. Лондон Олий маҳкамасида ўтаётган очиқ маҳкамада Литвиненконинг ўлимидан бир неча кун олдин Британия полициясига берган кўрсатмалари очиқланди.\nАлександр Литвиненко 2006 йилнинг 17-20 ноябрь кунлари касалхонада оғир ётган пайти полиция терговчиси Брент Хайатт саволларига жавоб берган.\nСешанба кунги маҳкама эшитувларида Хайатт Литвиненко билан ўтказган суҳбати аудиоёзувларидан парчаларни эшиттирди.\n"Заҳарланишимда фақат уч нафар гумонланувчи бўлиши мумкин", - дейди Литвиненко 1 ноябрь куни учрашган одамларни назарда тутиб.\nУлардан бири италиялик Марио Скарамелло. Яна бир гумонланувчи Андрей Луговой бўлиши мумкин.\nЛитвиненко учинчи шахс исмини аниқ эслолмаслигини айтган. “Вадим ёки Володя, исмини аниқ эслолмайман”, деб айтган Литвиненко.\nТерговчи Хайатт билан суҳбат давомида Литвиненко 1 ноябрь кунги Луговой билан учрашув ҳеч ким билмаслиги керак бўлган махфий учрашув бўлганини айтади.\nШунга қарамай Литвиненко “Пайн” баридаги учрашув тафсилотларини гапириб берган.\n"Менга 15 сантиметрлик темир, балки кумушдир, кружка беришди, ундан мен чой ичдим. Кружка ичида чой кўп эмас эди, иссиқ бўлмаган бемаза чой эдиЭ, - дейди инглиз тилида қийналиб гапирган Литвиненко.\nСешанба кунги Лондондаги маҳкама эшитувларида Александр Литвиненконинг беваси Маринанинг кўрсатмалари ҳам тингланди.\nУнга берилган саволлар Литвиненко ҳаётининг охирги кунлари, жумладан унинг Андрей Луговой билан танишуви тафсилотларига оид эди.\nМарина Литвиненко берган кўрсатмасида эри Луговой билан 1994 йилдан бери таниш бўлганини, ўзи эса у билан 2006 йилда Борис Березовскийнинг туғилган кунида танишганини айтди.\nМарина Литвиненкога кўра, Андрей Луговой Борис Березовскийга ишлаган ва Березовскийнинг бизнес ҳамкори Бадри Патаркацишвили билан яқин бўлган.\nЎз кўрсатмасида Марина Литвиненко эри 1 ноябрь куни нафақат Марио Скарамелло билан, балки Андрей Луговой билан ҳам учрашуви борлигини билганини айтди.\nМаринанинг айтишича, учрашувдан қайтганидан сўнг Александр Литвиненко ўзини ёмон хис қила бошлагани, кўнгли айниётгани ҳақида шикоят қилган.\nУлар оддий шамоллаш бўлса керак, деб буни жиддий қабул қилишмаган.\nФақат, 3 ноябрь куни, улар тез ёрдам чақиришга қарор қилганлар. Орадан 20 кун ўтиб Литвиненко касалхонада жон берди.\nЛитвиненко ўлимидан олдин Исломни қабул қилган\nМарина Литвиненко эри ўлимидан олдин қандай қилиб Исломни қабул қилганини судда гапириб берди.\n- Касал ётганида уни Аҳмад Закаев зиёрат қилди. Саша ундан “Худо билан қандай гаплашасан?, - деб сўради. Аҳмад гапириб турди, Саша уни такрорлади. Ўшанда Аҳмад унга "Мана энди сен мусулмонсан", деб ҳазиллашиб ҳам қўйганди, - деди Марина.\nЛитвиненко ўлимидан сўнг унинг рафиқаси ва ўғли бир неча кун Аҳмад Закаевнинг уйида қолишган.\nКейин Борис Березовскийга тегишли уйда яшашган.\nРоссия махсус хизматларининг Британияга қочиб ўтган собиқ ходими Александр Литвиненко 2006 йилда полоний ридиоактив моддаси билан заҳарлаб ўлдирилган эди.\nБритания полициясидаги манбага кўра, собиқ КГБ зобити ва ишбилармон Андрей Луговой асосий заҳарловчи шахс, деб кўрилмоқда.\nЎлимидан олдин Литвиненко заҳарланишида Россия президенти Владимир Путинни айблаганди.\nЛондондаги эшитувлар арафасида АҚШ Миллий хавфсизлик агентлиги Александр Литвиненко ўлимида гумонланаётган асосий шахслар ўртасидаги ёзишмани қўлга киритгани ва Литвиненко ўлимига Россия ҳукумати алоқадорлигини тасдиқловчи фактларни Британия ҳукуматига тақдим этгани ҳақда Британияда чиқадиган The Telegraph газетаси хабар берган эди.\nАлександр Литвиненконинг беваси Марина АҚШ Миллий хавфсизлик агентлигига мурожаат этиб, ёзишма тафсилотларини очиқлашни ва уларни Литвиненко ўлими бўйича бўлаётган маҳкамага раислик қилаётган Роберт Оуэнга оширишни сўраган.


Беларусь Германия ҳукуматидан Гёте институти бўлимини ёпишни талаб қилди\n04 декабр 2021, Тошкент вақти: 11:53\nБеларусь ҳукумати Гёте институти ҳамда Германия академик алмашувлар хизматининг мамлакатдаги фаолиятини тўхтатишни талаб қилди. Бу ҳақда Германия ТИВ маълум қилган.\n“Беларусь томони Гёте институти ва Германия академик алмашувлар хизматининг (DAAD) Беларусдаги бутун фаолиятини тўхтатишга қарор қилганидан афсусдамиз. Бу қадам Беларуснинг халқаро миқёсда яккаланиб қолишига хизмат қилади”, дейилган Германия ТИВ хабарномасида.\nГФР Ташқи ишлар вазирлиги Гёте институти ва DAAD ўнлаб йиллардан бери Германия, Европа ва Беларусь ўртасида маданий ва академик алоқаларни таъминлаб келаётганини эслатган: “Уларнинг воситачилигида беларус олимлари, маданият арбобларининг бутун бир авлоди немис ҳамкасблари билан алоқа боғлаб, улар билан фикр алмашди. Мазкур фаолият Германия ва Беларусни ижтимоий ва маданий жиҳатдан яқинлаштирди”.\nХабарномада Федерал ҳукумат келгусида Беларусь ва Германия ўртасидаги маданий ва ижтимоий ҳамкорликни дастаклашга қаратилган ишларни давом эттириши ҳам урғуланган.\nГёте институти ноҳукумат ташкилот бўлиб, немис тилини оммалаштириш билан шуғулланади. Институт Беларусда 1993 йилдан бери фаолият юритади. DAAD ахборот шуъбаси эса Минскда 2003 йили иш бошлаган.\nЕвропа Иттифоқи ўтган ҳафтада Беларусь ҳукуматига қарши 2020 йил августидаги президент сайловидан кейинги тўртинчи санкциялар туркумини тасдиқлаган. “Қора рўйхат”га 75 нафар жисмоний шахс ва саккизта ширкат киритилган бўлиб, уларнинг ЕИ ҳудудидаги активлари “музлатилади”.\nЕИ ортидан АҚШ, Канада ва Буюк Британия ҳам Лукашенко режимига алоқадор жисмоний ва юридик шахсларга нисбатан санкциялар жорий қилган.


Ироқда ИШИДга қарши курашаётган коалиция маслаҳатчилари сони икки баробарга кўпайди\n27 январ 2021, Тошкент вақти: 14:37\nИроқ. Ҳукумат кучлари Мосул шаҳрининг шарқий қисмида. 2016 йил, 28 декабр.\nИроқда “Исломий давлат” экстремистик гуруҳига қарши курашаётган АҚШ етакчилигидаги коалиция ўз маслаҳатчилари сонини икки баробарга оширди. Эндиликда Ироқ қўшинларига Мосул шаҳрини озод этишда ёрдам бераётган маслаҳатчилар сони 450 нафарга етди.\n4 январь куни коалиция матбуот котиби Жон Дорриан Боғдодда туриб “Биз маслаҳат ва ёрдам берувчи кучлар сонини оширдик”, деди.\nДорриан бундан мақсад Ироқ хавфсизлик кучлари амалиётларини “жадаллатиш” эканлигини билдирди.\nКотиб ҳарбий маслаҳатчилар одатда уруш фронтига бормаса-да, улар шаҳарга бир неча марта ташриф буюрганини қўшимча қилди.\nАҚШ ҳарбий кучлари Ироқда ҳаво ва артиллерия ҳужумларини амалга ошириб келади. Бундан ташқари, мамлакат ҳарбийлари айрим жойларда қуруқликдаги амалиётларда ҳам иштирок этиб келади.\nКоалиция тарқатган маълумотларга кўра, ҳозирда Ироқда тахминан 5000 америкалик ҳарбий бор.\nРасмийларнинг билдиришича, маслаҳатчилар сони ошган бўлса-да, Ироқ кучлари Мосулни тўлиқ озод этиши учун бир неча ой вақт керак бўлиши мумкин. Мамлакатнинг икккинчи энг йирик шаҳри бўлмиш Мосулда ҳозир ҳам минглаб оддий фуқаро бор.\nДорриан “Мосулда 200 мингдан ошиқ бино бўлиб, уларнинг ҳар бирини тозалашга тўғри келади”, деди.


ОДАМ (АЛАЙҲИССАЛОМ) ҚИССАСИ – .:: Xadicha.uz\nОДАМ (АЛАЙҲИССАЛОМ) ҚИССАСИ\nҚуръони каримнинг энг асосий хусусиятларидан бири шуки, у инсонларга дини, дунёси ва охирати учун фойдали бўлган ишлардан хабар беради. Ва уларни ўзларига дахлдор бўлмаган ва уни билишнинг орқасида бирон манфаат йўқ бўлган ғайбий ишлар тўғрисида баҳслашишдан қайтаради. Одам (алайҳиссалом)нинг яратилиши тўғрисидаги илм фақатгина Аллоҳга хосдир, биз уни Қуръони каримдек энг ишончли манбадан олишимиз мумкин. Аллоҳ таоло бундай дейди:\n«Биз инсонни қора балчиқдан (олиб, сўнг) қуритилган лойдан яратганмиз. Жинни (яъни, иблисни) эса (Одамдан) илгари қизиган оловдан яратган эдик» (Ҳижр, 26–27).\nБу ердаги инсондан мурод, Одам (алайҳиссалом)дир, чунки у инсон наслининг энг биринчи вакили ҳисобланади.\nАллоҳ субҳонаҳу ва таоло бу ҳақда бундай дейди:\n«Эй инсонлар, сизларни бир жондан яратган ва ундан жуфтини вужудга келтирган ҳамда у икковидан кўп эркак ва аёлларни тарқатган Парвардигорингиздан қўрқингиз!» (Нисо, 1).\nОяти каримадаги “бир жон”дан мурод: Одам (алайҳиссалом)дир. Юқорида келтириб ўтилган Ҳижр сурасининг 26–27-оятлари маъноси шуки: Аллоҳ таоло Одам (алайҳиссалом)ни қоп-қора қуруқ лойдан яратиб, унга маълум шакл берган. Унинг тафсилотлари ва дақиқ жойларини Аллоҳдан ўзга ҳеч ким билмайди. Ва жинни Одам (алайҳиссалом)дан аввалроқ “қизиган олов”дан яратди. Бу олов самум деб аталади, иссиқлиги шундай кучлики, ҳатто баданларни илма-тешик қилиб юборади.\nИмом Муслим “Саҳиҳ”да Ойша (розияллоҳу анҳо)дан ривоят қиладилар: Расулуллоҳ (соллаллоҳу алайҳи ва саллам) айтадилар: “Фаришталар нурдан, жин аланга-оловдан, Одам эса сизларга (Қуръонда) васф қилинаётган нарсадан яратилди”.\nУшбу икки оятнинг маъноси Раҳмон сурасида ҳам таъкидланади.\n«У инсон (Одам)ни сопол янглиғ қуруқ лойдан яратди. Жин (ва шайтонлар)ни эса оловдан яратди» (Раҳмон, 14–15).\nБу ердаги “олов”дан мурод, ҳақиқий олов ёки жаҳаннам оловидан бўлган аралашмадир.\nЭътибор берилса, Аллоҳ таоло Одам (алайҳиссалом)ни бир неча босқичларда яратганлигини кўриш мумкин. Баъзи оятларда у тупроқдан яратилганлиги айтилади, жумладан:\n«Албатта Исонинг (отасиз туғилишининг) мисоли Аллоҳ наздида худди Одамнинг мисоли кабидирки, уни тупроқдан яратиб, сўнгра “Бўл”, деди. Бас, у (жонли одам) бўлди» (Оли Имрон, 59).\nБошқа сурада унинг лойдан яратилганлиги айтилади:\n«У барча нарсани чиройли қилиб яратган Зотдир. У инсон (Одам)ни даставвал лойдан яратди» (Сажда, 7).\nҲижр сурасида инсон қора балчиқдан олиниб, сўнг қуритилган лойдан яратилганлиги, Раҳмон сурасида эса сополга ўхшаш қуруқ лойдан яратилганлиги айтиб ўтилади. Сиртдан қараганда бу оятлар бир-бирига зиддек, мос эмасга ўхшаб кўринади. Лекин яхшилаб тадаббур қилинса, ушбу зикр қилинганлар Одам (алайҳиссалом)нинг яратилиш босқичи эканлигини билиш қийин эмас. Яъни, аввал тупроқ лойга айлантирилиб, сўнгра у қизитилган ва қора балчиқ ҳолига келган, кейин қуригач, сополга ўхшаш қуруқ лойга айланган. Яна таъкидлаб айтамизки, ушбу оятлар бир-бирига зид эмас, балки бирини иккинчиси қувватлаб, тўлдириб келади.\nБаъзи муфассирлар Ҳижр сураси ушбу оятининг тафсирида шундай фикрларни билдириб ўтадилар: “Одам (алайҳиссалом)нинг қора балчиқдан олиб қуритилган лойдан яратилиши сўнгги босқич ҳисобланади. Яратилишининг илк босқичи тупроқ эди, сўнгра у лойга айлантирилган, бу лой қорайиб балчиқ ҳолатига келган ва қуригач, сопол каби лойга айланган”.\nУшбу ояти каримадан мақсад, Аллоҳ таолонинг яратган ажойиботлари ва буюк қудратига диққатни жалб қилиш ва шу орқали Унга ҳақиқий бандалик қилишга чорлашдир. Аллоҳ ана ўша моддалардан инсонни нафақат яратди, балки уни чиройли кўринишга эга қилди. Одам боласини бошқа махлуқотлардан устун қилиб қўйди. Буни фаришталарнинг Унга сажда қилишга амр қилинишларида ҳам кўриш мумкин. Аллоҳ таоло айтади:\n«Дарҳақиқат, Биз одам болаларини азиз ва мукаррам қилдик ва уларни қуруқлик ва денгизда (от-улов ва кемаларга) чиқариб қўйдик ҳамда уларга ҳалол-пок нарсалардан ризқу рўз бердик ва Ўзимиз яратган жуда кўп жонзотлардан афзал қилиб қўйдик» (Исро, 70).\nАллоҳ таолонинг Одам (алайҳиссалом)ни ер юзига халифа қилиши:\nАллоҳ Одам (алайҳиссалом)ни лойдан яратиб, у ва зурриёти ер юзини обод қилишлари учун уни халифа қилишни ирода этди. Ва бу хоҳишини ўзининг муқарраб (яқин) фаришталарига билдириш учун шундай деди:\n«(Эй Муҳаммад (соллаллоҳу алайҳи ва саллам), эсланг, Парвардигорингиз фаришталарга: “Мен ерда халифа қилмоқчиман» деганида, улар айтдилар: “ерда бузғунчилик қиладиган, қонлар тўкадиган кимсани (халифа) қиласанми? Ҳолбуки, биз ҳамду сано айтиш билан Сени улуғлаймиз ва Сени(нг номингни мудом) пок тутамиз”. (Аллоҳ) айтди: “Мен Сизлар билмаган нарсани биламан”. Ва У зот Одамга барча нарсаларнинг исмларини ўргатди. Сўнгра уларни фаришталарга рўбарў қилиб деди: “Агар сўзларингиз рост бўлса, мана бу нарсаларнинг исмларини менга билдиринглар!” Улар айтдилар: “Эй Пок Парвардигоро, биз фақат Сен билдирган нарсаларнигина биламиз. Албатта, Сен Ўзинг илму ҳикмат Соҳибидирсан. (Аллоҳ): «Эй Одам, буларга у нарсаларнинг исмларини билдир”, деди. (Одам) уларга барча нарсаларнинг исмларини билдирганидан кейин (Аллоҳ) айтди: “Сизларга, Мен еру осмонларнинг сирларини ва сизлар ошкор қилган ҳамда яширган нарсаларни биламан, демаганмидим?» (Бақара, 30–33).\nМаъноси: эй карим зот бўлмиш Муҳаммад, Раббингиз фаришталарига “Мен ерда халифа қилмоқчиман”, деганини эсланг. Аллоҳ таолонинг фаришталарга бу хитоби маслаҳат ёки кенгашиш маъносида эмас, чунки У барча махлуқот ва амр-буйруқларнинг ёлғиз хожасидир ва Ўз махлуқотларига маслаҳат солишдан беҳожатдир. Ушбу хитобдан мақсад, Аллоҳ таолонинг қилаётган ҳикматли ишини уларга эълон қилиш эди. Ёки ушбу оятда Аллоҳ ўз бандаларини бирон ишни қилишдан аввал ақлли ва доно кишиларнинг маслаҳатини олишга ўргатиш ва уларга таълим беришдир.\nСўнг Аллоҳ фаришталарнинг бунга билдирган муносабатларини баён қилади: “ерда бузғунчилик қиладиган, қонлар тўкадиган, кимсани (халифа) қиласанми? Ҳолбуки, биз ҳамду сано айтиш билан Сени улуғлаймиз ва Сени(нг номингни) пок тутамиз”.\n(Биз “Сени улуғлаймиз” деб таржима қилган ибора Қуръон матнида “наҳну нусаббиҳу” тарзида келтирилган, яъни «Тасбеҳ айтамиз» дейилмоқда). “Тасбеҳ” аслида “сабҳ” сўзидан олинган бўлиб, луғатда “сув ёки ҳавода тез сузиб кетиш” маъносини англатади, шаръий истилоҳларда эса “Аллоҳ таолони барча айб-нуқсонлардан пок деб тан олиш учун шошилиш”ни билдиради.\n(“Пок тутамиз” деб таржима қилинган ибора эса “нуқоддису лака” тарзида ифода этилган.) Унинг масдари (ҳаракат номи) “тақдис” сўзи – “Аллоҳ таолони улуғлаш ва Уни юксак сифатлар билан васф қилиш” маъносини билдиради. Демак, “тасбеҳ” – Аллоҳни барча нуқсонлардан холи эканлигини тан олиш, “тақдис” эса Унинг мукаммал сифатларга эгалигини тасдиқлаш ва эътироф этишдир.\nОяти кариманинг маъноси: эй улуғ Раббимиз, ерда бузғунчилик қилиб, қон тўкувчи кимсани халифа қиласанми? Ҳолбуки, биз Сени улуғлаб, Сенга ҳамду санолар айтамиз ва Сенинг исмингни пок тутамиз-ку?\nФаришталарнинг ушбу гаплари Аллоҳ таолонинг амрига қарши чиқиш ёки Унинг тадбиридан шикоят қилиш эмасди. Чунки улар Аллоҳнинг энг муқарраб фаришталари, мукаррам бандаларидир. Уларнинг ушбу сўзларни айтишларидан мақсад – ер юзида бузғунчилик қилиб, қон тўкувчи бундай махлуқот (инсонлар)ни яратишдан Аллоҳ таоло қандай ҳикматни кўзлаганини билиш эди, холос. Фаришталар ғайб илмидан хабардор эмасдилар, улар олдиндан ер юзида фасод ишлар бўлишини билишлари ҳам мумкин эмас, илло Ҳақ таоло Ўзи хоҳлаган бандаларини бундан хабардор қилиши мумкин.\nИбн Касир тафсир китобида ушбу маънони изоҳлаб шундай дейди: “Фаришталар инсоннинг ерда бузғунчилик қилишини хос илм билан англаганлар ёки инсоннинг табиатидан фаҳмлаганлар, Зеро, Аллоҳ таоло уларга ушбу тоифа махлуқотини қора балчиқдан олиб, сўнгра қуритилган лойдан яратилиш хабарини берган”.\nЮқорида айтиб ўтганимиздек, фаришталарнинг бу сўзлари Аллоҳ таолога эътироз билдириш ёки Одам боласига ҳасад қилиш маъносида эмас, балки бу ишнинг ҳикматидан хабардор бўлиш мақсадида айтилган эди. Яъни, улар дедиларки: “Эй Раббимиз, ушбу тоифа махлуқотларни яратишдан кўзлаган ҳикматинг нима? Зеро, улар ерда фасод ишларни қилиб, кўплаб қон тўкадилар. Агар уларни яратишдан мақсад Ўзингга ибодат қилиш бўлса, биз Сенга эрта-ю кеч ҳамду сано айтиб номингни улуғлаймиз. Биздан Сенинг амрингга хилоф бўлган бирон иш содир бўлган эмас. ерни обод қилишга бизлар ожиз эмасмиз-ку?” Аллоҳ таоло уларга қарата:“Мен сизлар билмаган нарсани биламан”, деб айтди.\nЯъни, Мен бу тоифа махлуқотларимни яратишдаги ва уларни ерда халифа қилишдаги аниқ манфаатларни биламан. Сизлар эса билмайсизлар. Мен улар орасидан пайғамбарлар чиқариб, ўз элчиларимни юбораман ва улар ичидан сиддиқлар, шаҳидлар ва солиҳ кишилар чиқади.\nБаъзи уламолар: “Ушбу ояти каримада Набий (соллаллоҳу алайҳи ва саллам)га тасалли бериш маъноси бор”, деб айтганлар, яъни қавмлари У зотни ёлғончига чиқардилар. Ва у зот (соллаллоҳу алайҳи ва саллам) ҳақида баҳслашиб, ўзлари билмайдиган нарсалар ҳақида ҳужжат-далил талаб қилдилар. Зеро, пайғамбарлар келганида одамлар уларни тасдиқлаб, уларга итоат этиши, ўз навбатида пайғамбарлар ҳам худди Аллоҳ таоло муқарраб фаришталарга қилган муомаласи каби муносабатда бўлишлари лозим эди. Яъни, эй Муҳаммад, сиз ушбу кофир қавмнинг азиятларига сабр қилинг ва ҳидоят топган зотлар йўлига эришинг”.\nСўнгра Аллоҳ таоло Одам (алайҳиссалом)ни яратиш ва уни ерда халифа қилишнинг ҳикматларидан бирини баён қилади: Ва У зот Одамга барча нарсаларнинг исмларини ўргатди. Сўнгра уларни фаришталарга рўбарў қилиб деди: “Агар сўзларингиз рост бўлса, мана бу нарсаларнинг исмларини Менга билдиринглар!”\nЯъни, Аллоҳ таоло Одам (алайҳиссалом)га жаннатда ўзи яратган нарсаларнинг номини билдиришни илҳом қилди. Сўнгра бу исмларни фаришталарга юзлаштирди ва уларни ожиз қолдириш маъносида: “Агар Мен яратмоқчи бўлган инсондан билимлироқ ёки афзалроқмиз деган гапларингиз рост бўлса, Менга ушбу исмларнинг номини айтинг”, деди. Лекин фаришталар жавоб беришга ожиз қолдилар ва “Эй пок Парвардигор, биз фақат Сен билдирган нарсаларнигина биламиз. Албатта, Сен ўзинг илму ҳикмат соҳибисан”, дедилар.\nЯъни, фаришталар ўзларига рўбарў қилинган нарсаларнинг исмларини билмасликларини эътироф этиб шундай дедилар: “Сенинг шаънинг улуғдир, эй Раббимиз, бизлар Сен ўргатган нарсалардан бошқасини билмаймиз, Ўзинг барча нарсаларни дақиқ жойларигача билгувчи мутлақ алим, барча махлуқотларингни яратишда ва уларга амрингни етказишда ҳаким бўлган Зотсан. Сен хоҳлаган бандангга илм берасан, хоҳлаган бандангни ундан ман қиласан”.\nШу ерда Аллоҳ таоло томонидан Одам (алайҳиссалом)га фаришталардан сўралганда, улар жавоб беришдан ожиз қолган исмларнинг номини хабар бериши буюрилди: “(Аллоҳ): “Эй Одам, буларга у нарсаларнинг исмларини билдир”, деди. (Одам) уларга барча нарсаларнинг исмларини билдирганидан кейин (Аллоҳ) айтди: “Сизларга Мен еру осмонларнинг сирларини ва сизлар инкор қилган ҳамда яширган нарсаларни биламан, демаганмидим?”\nУшбу ояти каримада Аллоҳ таоло Одам (алайҳиссалом)ни фаришталарга ўша исмлардан хабар беришни буюрмоқда. Бундан мақсад Одам (алайҳиссалом)нинг фазлини зоҳир қилиш ва инсонни не сабаб билан халқ қилинганлигини баён қилиш эди. Бу иш Аллоҳ таолонинг энг ҳикматли тадбирларидан бири бўлган.\nУшбу оятлардан оладиган ибрат ва фойдаларимиз шундан иборатки, Аллоҳ таоло Одам (алайҳиссалом) ва унинг зурриётини ер юзида Аллоҳнинг халифаси бўлиб, у ерни обод қилишлари ва кўплаб амали солиҳларни бажаришлари учун танлади.\nОдам (алайҳиссалом) таълимни Аллоҳ таолонинг Ўзидан олган ва бу илм назар ва фикр йўли билан амалга оширилган, у ерда бирон хатолик ёки янглишиш содир бўлмаган, чунки бу илмни инсон Аллоҳдан бевосита олмоқда. Ушбу илм соҳиби Одам (алайҳиссалом) ер юзида халифа бўлиши учун тайёрланди. Шу билан ер юзига энг одил қонунлар тўплами бўлмиш шаръий ҳукмлар нозил бўла бошлади.


«Машъал» мухлислари Бухорога боради / CHAMPIONAT.asia\n«Машъал» мухлислари Бухорога боради\n30 май 20:08\n"Машъал" навбатдаги турни сафарда Бухоронинг "Бухоро" жамоасига қарши ўтказади.\nОлий лиганинг 10 туридан ўрин олган ушбу учрашувга "Машъал" ўз мухлислари билан ташриф буюради. 1 июнь куни бўлиб ўтадиган баҳсни кузатиш учун "Машъал" мухлислар фан-клуби Бухорога ўйин куни йўл олади.\nФан-клуб аъзоларига 1 июнь куни соат 09:00 да клуб академияси биноси олдидан афтобус жўнашини маълум қиламиз. Ташриф давомида мухлислар Бухоро шаҳрининг кўзга кўринган обидаларини зиёрат қилиш ҳам режалаштирилмоқда. Бухорога боришни истаган фан-клуб аъзолари ўз бейджеклари билан 09:00 дан кечикмай стадионга келиши сўралади.


Китобсевар-ҳамширанинг орзусини ушалтирайлик! - SanjarSaid\nКитобсевар-ҳамширанинг орзусини ушалтирайлик!\n5 й. аввал\tЖамият85\nФейсбукда Шукур Жабборнинг постини ўқиб қолдим. Унда ёзилишича, жиззахлик адиб Туроб Мақсудовнинг таъзиясидан қайтаётган уч ёзувчи (Луқмон Бўрихон, Набижон Боқий ва яна кимдир) йўлда бир ҳамшира аёлга ҳамроҳ бўлиб қолади. Оддий ҳамшира адибларни ҳайратда қолдирганча адабиётга бўлган муҳаббати, китобхонлигини намоён этади. Улар узоқ вақт ўзбек ва жаҳон адабиёти ҳақида суҳбатлашиб кетади.\n“Ёзувчиларимиз ўша аёлдан “Китобларингиз кўпми?” деб сўрашса “Афсуски китобларим оз. Мен бу китобларни кутубхоналарда ва яна бошқалардан вақтинча сўраб олиб ўқиганман. Дунёдаги энг катта орзуйим уйимда катта кутубхона бўлса!!!” дебди. Аёл аслида оддий ҳамшира экан!!!” дея давом эттиради Шукур Жаббор.\nМана шу жойи мўлжалга аниқ тегди. Шукур Жаббор аёлнинг орзусини ушалтирайлик, дея бир таклифни ўртага ташлади. “Келинглар ўша нодир, ноёб аёлнинг уйини китобга тўлдирворамиз. Шунда биз ҳам ноёб иш қилган бўламиз!!!”. Ростдан ҳам, келинглар, бир ҳимматимизни кўрсатайлик оддий, аммо ноёб инсонлардан бирининг орзуси ушалишига ўзимизнинг кичик бир ёрдамимизни аямайлик. Бу бўйича саволларни Шукур Жаббор ёки Мурод Човушга мурожаат қилишлари мумкин: (93) 511 14 69 (Шукур Жаббор), +998712725611 (Мурод Човуш).\nСавоб ишдан четда қолманг, азизлар ўша аёлни ҳайратга солайлик келинглар!!!\nIyun 13, 2016 sanjarsaid\n“Ҳукумат болалар нигоҳида” сайти ҳақида\nКорейс тили марказига қабул бўлиб ўтади


Футболимиз учун аянчли ҳолат... - Zamin.uz\n09:19 / 29.04.2021\n- Бизнинг футболимиз учун “Пахтакор”нинг гуруҳда қолиб кетишини аянчли ҳолат деб баҳолаган бўлардим. Умумий оладиган бўлсак, биринчи учрашувда “Пахтакор” ёмон бошламаганди. Лекин Жалолиддин Машарипов, Достон Ҳамдамов ва яна бошқа етакчилари, шунингдек, бир неча йиллар давомида жамоани ички чемпионатда гегемонга айлантирган мураббийнинг кетиши ҳам клубга таъсир ўтказмай қолмади. Лекин яна бир томондан қарасак, ўзимизнинг маҳаллий ёшларимизни мана шундай ўйинларда синовдан ўтказилаётгани ёмон натижа эмас. Чемпион сифатида “Пахтакор”дан ҳаммамиз юқори натижани истагандик. Лекин омад ҳам етишмади, деб айтсак бўлади.\n- Очиғини айтсам, ҳали бу мураббий билан ишламаганмиз ва уни энди яқиндан биляпмиз. Тўғриси, ўзим томонимдан у ҳақида фикр билдиришим нотўғри деб биламан. Албатта, мураббийни Осиё Чемпионлар лигасидаги натижасига қараб баҳолайдиган бўлсак, табиийки, ундан кўпроқ натижани хоҳлагандик. Аммо боя айтганимдек, унинг ёшларга бераётган имкониятига қарайдиган бўлсак, мураббийлик салоҳияти ва футболчиларнинг иқтидорини кўра билиш қобилияти борлигини кўрсатиб берди. Тўғри, футболимизда ёрқин натижаларни кутиб соғиниб қолганмиз. Шу томонлама биз ютқаздик ва кўпчиликнинг кайфияти тушгани ҳам шундан иборат.\n- Ўзингиз биласиз, футбол бир жойда ҳеч қачон туриб қолмаган. Эътибор берсак, Европа гигантлари ҳам бирор натижага эришгандан сўнг, уни сақлаб қолиш учун катта сармоялар киритишади. “Пахтакор”нинг бугунги мавқеига қадар катта ҳисса қўшган йигитлар бор эди ва жамоани тарк этганларнинг ўрни қоплагани йўқ. Жамоа ўзининг асосий фигураларидан айрилган. Кўп ўйинларда эътибор бердикки, Драган Черанга боғланиб қолгани яққол билиниб қолди. “Пахтакор” ОЧЛдаги муваффақиятсизликдан ички чемпионатга тушкун ҳолатда келади деб ўйламайман. Чемпионлик учун курашда ҳар доимгидек фаворитлигича қолади. Қайтанга ёш футболчиларига ўзларига бўлган ишончни оширади. Жамоани қийин вазиятда ўша ёшлари олиб чиқиб кетиши мумкин.\nЯна чемпионлар лигасига қайтадиган бўлсак, иштирокчи жамоаларнинг таркиблари кучли ўйинчилардан ташкил топган. “Пахтакор” сафида охирги марта терма жамоада тўп сурган футболчилардан фақатгина Иброҳимхалил Йўлдошев ва Сардор Рашидовни кўрдик. Уларни ҳам терма жамоанинг асосий ўйинчилари дея олмаймиз. “Пахтакор” бугунги кунда ўша биз билган ўйинчилари терма жамоанинг ўзагини ташкил этган жамоа эмас. Шу томонлама ҳам “Пахтакор”га қийин бўлди. Мана, Тожикистоннинг “Истиқлол”ини кўп гапиряпмиз. Унинг ўзагини терма жамоа футболчилари ташкил қилади. Бошқа клублардаги легионерлар ҳам “Пахтакор” ўйинчиларининг мавқеларидан анча юқорилиги сезилиб қолди.\n- Албатта, ўзбек клублари учун яхши эмас ва биз кутган натижалар юз бермади. АГМКнинг гуруҳини эшитганимиздаёқ кейинги босқичга чиқиши қийин бўлишини олдиндан сезгандик. Саудия ва БААнинг кучли жамоалари бор эди. Шундай бўлса-да, АГМКнинг биринчи ва иккинчи турда кўрсатган жасоратли ўйинлари илиқ таассурот қолдириб, гуруҳдан чиқишига нажот борлигини билдирганди. Албатта, кўпчилик томонидан босим қилинаётгани бу “Истиқлол”нинг кейинги босқичга чиққани бўлди. Буни тўғри қабул қилишимиз керак. Ҳозирги кунда ҳамма жойда футбол ўйнашни билишади. Ўсиш бўляпти. Агар “Истиқлол” чиқмасдан БАА клуби йўл олганида АГМКнинг гуруҳда қолгани аянчли аҳвол деб қабул қилинмаган бўларди. Биласиз, АГМК биринчи марта бундай мусобақада қатнашди. Ўзига яраша ҳаммага мактаб вазифасини ўтаб беради. “Истиқлол”нинг ўйинига эътибор қаратсак, яхши ўйин кўрсатишди. Ҳимоявий ўйнаб ўз мақсадига эришгани таҳсинга лойиқ. “Истиқлол”нинг тарихига қарасак, бугун пайдо бўлган жамоа эмас.\nЯнгиликлар » Спорт » Футболимиз учун аянчли ҳолат...


Марказий банк олтин заҳираси ҳақида ошкора маълумот беришни режалаштираяпти\n06 июл 2022, Тошкент вақти: 15:48\nЎзбекистон Марказий банки мамлакат олтин захираси ва халқаро молиявий операциялар ҳақида жамоатчиликка ошкора маълумот беришга ўтишни режалаштирмоқда.\nБу ҳақда 14 сентябрь куни Тошкентда бўлиб ўтган "Валюта сиёсатини либераллаштириш бўйича биринчи навбатдаги чора-тадбирлар"га бағишланган матбуот анжуманида Марказий банк раисининг биринчи ўринбосари Темур Ишметов маълум қилди.\nБундан ташқари, Темур Ишметов 13 сентябрдан бошлаб айрим банкларда муайян фоизли тўлов асосида бир мижознинг картасидан бошқасига маблағ ўтказиш хизмати жорий этилганини билдирди.\nБу хизмат воситасида мижоз чет элда ўқиётган ёки ишлаётган юртдошининг картасига пул ўтказиши мумкин. Лекин бу хизматдан кўчмас мулк ёки автомобиль харид қилишда фойдаланиш тақиқланади.


ҲЕЧ КИМГА ҲЕЧ НИМА ҚОЛДИРМАГАН КИТОБ ВА ҲИКМАТ! – «Ислом ота» жомеъ масжиди\nБош саҳифа/Мақолалар/ҲЕЧ КИМГА ҲЕЧ НИМА ҚОЛДИРМАГАН КИТОБ ВА ҲИКМАТ!\nҲЕЧ КИМГА ҲЕЧ НИМА ҚОЛДИРМАГАН КИТОБ ВА ҲИКМАТ!\n3) кўздай яқин қўшнимиз оч-наҳор бўлса ҳам, яқинларимиз, ҳатто ака-укаларимиз, қариндошларимиз орасида фарзандларининг ўқув-шартнома пулларини тўлай олмаётганини ёки маҳалламизда эҳтиёжманд оилалар борлигини билсак-кўрсак-да, лекин дабдабали тўй қилавермиз. Ёшларнинг орзу-ҳаваси деб, биргина “ЗАГС”нинг ўзига бир талабанинг бир йиллик ўқув-шартнома пулини сарфлаймиз…\nISROF долзарб ИСРОФГАРЧИЛИК Китоб ва суннат РАСУЛУЛЛОҲ\nОИЛАДА COVID-19'ГА ЧАЛИНГАН ОДАМ БЎЛСА, ЮҚТИРИБ ОЛМАСЛИК УЧУН НИМА ҚИЛИШ КЕРАК?\nУММОНДА ИСЛОМ БАНКИ ЎСИШДА ДАВОМ ЭТМОҚДА


Моҳият 13 January 2018 14:35 27\nЎзбекистон бош вазири Абдулла Арипов бошчилигидаги делегациянинг Душанбега ташрифи натижаларига кўра томонлар давлат чегарасининг энг баҳсли қисми – Фарҳод ГЭСи тўғони бўйича келишувга эришди. Бу ҳақда Sputnik хабар берди.\nУнга кўра, Душанбе ва Тошкент Фарҳод ГЭСи жойлашган ҳудуд Тожикистон ҳудуди деб тан олиниши, объект эса Ўзбекистон мулки ҳисобланишига келишишди. Объектни Тожикистон томони қўриқлайди, унга техник хизмат кўрсатиш билан эса Ўзбекистон шуғулланади.\nФарҳод ГЭСи Сирдарё вилоятида Тожикистоннинг Хўжанд шаҳри яқинида жойлашган гидроэлектростанция бўлиб, у электр энергияси ишлаб чиқариш билан бирга қатор суғориш каналларини сув билан таъминлайди


Йўқолиб қолган футболчининг оиласи уни қидиришни ўз қўлларига олди 14-10-2021, 18:16 | Zamin.uz\n21:46 / 27.01.2019\nЙўқолиб қолган футболчининг оиласи уни қидиришни ўз қўлларига олди\nНантдан Кардиффга хусусий самолётда учаётганда бедарак йўқолган аргентиналик футболчи Эмилиано Саланинг оиласи у бўлган самолётни қидириш бўйича ўз операциясини бошлади. Бу ҳақда 27 январда Daily Mail нашри ўз сайтида маълум қилди.\n26 январдан қидирув ишлари футболчи парвоз қилган PA 46 Malibu самолёти қулагани эҳтимол қилинаётган ҳудудда икки кема ёрдамида олиб борилмоқда. Қидирув ишларини давом эттириш учун маблағларни GoFundMe хайрия сайти ёрдамида топишга муваффақ бўлинган.\nИкки кундан камроқ вақт ичида 3,8 минг киши футболчи ва самолёт учувчиси Дэйв Ибботсонни қидириш учун маблағларни қоплашга 300 минг евродан кўпроқ пул ўтказиб берган. Жумладан, маблағларни йиғиш кампаниясида жаҳон футболи юлдузлари, хусусан франциялик ҳужумчи Килиан Мбаппе иштирок этди. У сайтга 30 минг евро ўтказиб берган.\nФутболчи бўлган самолёт 21 январда Франциянинг Нантидан Уэльснинг Кардиффга учаётганда Норманд ороллари ҳудудида радарлардан йўқолиб қолган. Шундан кейин Франция, Буюк Британия ва Норманд ороллари мутасадди идоралари томонидан бошланган қутқарув операцияси натижа бермагач, 3 кундан кейин тўхтатилган. Қутқарувчиларнинг айтишича, ўша вақтга келиб йўқолганларни тирик топиш эҳтимоли жуда оз бўлган.\nШунга қарамай футболчининг яқинлари, ҳамкасблари ва турли давлатлардан мухлислар қидириш ишларини давом эттириш кераклигини талаб қилишган.\n28 ёшли футболчи “Нант” клубидан “Кардифф сити”га қишки трансфер вақтида ўтганди. У янги клуби билан 19 январда 3,5 йиллик шартнома имзолаган. “Замин” янгиликларини “Twitter”да кузатиб боринг\nЯнгиликлар » Дунё » Йўқолиб қолган футболчининг оиласи уни қидиришни ўз қўлларига олди


Дунёнинг энг қиммат шаҳрида ўн минглаб уйлар бўшаб қолди » Ўзбекистон янгиликлари – Zamin.uz\n, 14 2021, 05:04\nДунёнинг энг қиммат шаҳрида ўн минглаб уйлар бўшаб қолди\n23 апр, 10:46 2 639 Дунё\nДунёнинг энг қиммат шаҳри ҳисобланган Хитойнинг махсус маъмурий ҳудуди Гонконг шаҳрида ўн минглаб уйлар бўшаб қолди. Келажакда бу ҳолатнинг давом этиши ва ижара тўловларининг арзонлашиши кутилмоқда. Ушбу ўзгаришлар ҳукуматнинг миллий хавфсизлик тўғрисидаги қонунни қабул қилганидан кейин аҳолининг Буюк Британияга кўчиб кетиши билан изоҳланмоқда. Бу ҳақда Bloomberg Intelligence ҳисоботида маълум қилинди.\nТаҳлилчиларнинг ҳисоб-китобларига кўра, Гонконгда 2020 йил давомида 52 мингта уй бўшаб қолган. 2021 йилда эса бу кўрсаткич 18 йил олдин қайд этилган энг юқори натижани янгилаши мумкин. South China Morning Post газетасининг маълумот беришича, агар кўчмас мулк эгаларининг бир фоизи кўчиб кетса, уйларнинг 5,4 фоизи бўшаб қолади. Натижада жами 66 мингта уй эгасиз қолиши, ижара тўлови 10 фоизга арзонлашиши мумкин.\nБаъзи оилалар кўчиб кетишдан олдин уйини ижарага бермай, сотиб юборади. Шарлотта Со исмли аёл турмуш ўртоғи ва ўғли билан Кингстон шаҳрига (Буюк Британия) кўчиб ўтишга қарор қилди. Улар Гонконгга қайтишни режалаштирмагани учун уйини меъёридан пастроқ нархда сотиб юборди.\n«Муҳит, қонун ва сайлов тизимлари, таълим тизими доим ўзгариб туради. Биз ўзимизни Гонконгга бегонадек ҳис қиламиз, яқин икки йил ичида бундай ўзгаришлар ҳали кўп бўлиши мумкин. Буюк Британия бола тарбияси учун маъқулроқ ва 40 дан ошганлар учун қулайроқ мамлакат», — деб изоҳлади у ўз қарорини.\nЙигирма йил ичида Арктикадаги барча музликлар эриб кетиши мумкин 11 дек, 13:46\nNike дунёнинг энг қиммат кийим бренди деб топилди 21 окт, 09:17\nАвстралиянинг курорт шаҳрида содир бўлган океан тошқинлари оқибатида соҳилдаги ҳашаматли уйлар вайрон бўлди (видео) 23 июл, 09:55\nТожикистонда тошқин оқибатида тўққиз киши ҳалок бўлди (видео) 14 мая, 00:13 353\nРасмий хабар: Эктор Купер - Конго ДР термаси бош мураббийи! 13 мая, 23:49 380\nПутин: МДҲ мамлакатларида рус тили етарлича ўқитилмаяпти 13 мая, 23:44 467\nБританиялик олимлар: пушти ичимликлар спорт натижаларига таъсир кўрсатади 13 мая, 23:14 459\nИслом Исмоилов "Турон"ни расман тарк этди. "Турон"ни энди польшалик мураббий бошқаради 13 мая, 22:51 694\nЎргимчак уяси ҳақида нималарни биламиз? 13 мая, 22:30 878\nБенамоз йигит билан суҳбат 13 мая, 22:00 1 054\nҚора замбуруғ: Ҳиндистондаги коронавируснинг янги асоратлари ҳақида нима биламиз? 13 мая, 21:23 898\n“The-afc.com”: “Насаф” - “Олой” баҳси учун превью 13 мая, 20:43 859\nОФК Кубоги. Рўзиқул Бердиев "Олой"га қарши баҳс олдидан нималар деди? 13 мая, 20:00 912\nXiaomi смартфонлари инсонлар ҳаётини сақлаб қолмоқда: улар 35 та зилзила ҳақида огоҳлантирган 13 мая, 19:19 879\nПашинян Озарбайжонни Арманистоннинг суверен ҳудудига тажовуз қилишда айблади 13 мая, 18:35 821


Тошкентдаги 51- манзил колонияда жазо ўтаëтган 43 яшар маҳкум Олимжон Абдуллаев бир ойча муқаддам қочиб кетгани маълум бўлди. Колония маҳкумларидан биридан олинган бу хабарни Жазони ижро этиш бош бошқармаси мулозими тасдиқлади. Мулозимнинг айтишича, маҳкум қидирувга берилган. Маҳкум Олимжон Абдуллаев сақланган манзил-колония раҳбари, подполковник Анвар Валиев воқеани изоҳламади. Жазони ижро қилиш бош бошқармасининг Озодлик суҳбатлашган мулозимига кўра¸ шу ой бошида қочиб кетган маҳкум Олимжон Абдуллаев қидирувга берилган. Мулозимга кўра¸ қочган маҳкум Ўзбекистон Жиноят кодексининг 97- моддаси ("Қасддан одам ўлдириш") бўйича айбланиб, суд қарори билан 20 йилга озодликдан маҳрум қилинган. - Маҳкум жазонинг 15 йилини ўтаб бўлгач, манзил колонияга ўтказилган ва яна 5 йил жазо ўташи лозим эди. Маҳкум изн бўлмагани ҳолда керакли одамлар билан жиноий тил бириктириб, паспорт олгани ортидан қочиб кетди¸ - деди лавозимида матбуотга гапириш ҳуқуқи бўлмагани учун исми айтилишини истамаган мулозим. Мажбурий меҳнатдан безди? 51-манзил колония маҳкумларидан бирининг айтишича, қочиб кетган маҳкум Олимжон Абдуллаев пайвандчилик қилиб, дарвоза ясаган ва мажбурий меҳнатдан безгани учун қочиб кетган: - Колониянинг "катталаридан" бири унга ҳар ой 100 доллар ўлпон солди. 100 доллар тўласанг, яхши юрасан, деб. Олимжон яхши уста. Темир дарвоза ясайди. Дарвозадан ясаб бериб турасан ҳар ҳафта, деб уни мажбурлади. Сварка қилавериб кўзи оғриб қолди. Кейин побегга кетворди. Менга Телеграмдан хат ëзиб, ўлпондан безганим боис қочдим, деб айтди. Мен ишондим унга. Чунки у 15 йил ўтириб берди. Колонкадан УДО (Муддатидан олдин шартли озод бўлиш -таҳр.) бўлиб чиқиб кетиши керак эди. Сабри тугади у бечоранинг. 51- манзил колония маҳкумларидан яна бирининг айтишича¸ колониядаги зулмга чидаш қийин: -15 йил ўтирган Олимжон чидамади. Унга ўзинг темир сотиб олиб 25 миллион сўм турадиган дарвоза ясаб берасан деб грузить қилишди. Темир оламан деб Олимжон қарз бўлиб қолди. Кейин қочиб кетди. Маҳкумга паспортни ким берди? Маҳкумнинг айтишича¸ колониядаги маҳкумларнинг паспорти олиб қўйилади. Аммо қочиб кетган маҳкумда паспорт бўлган: - Мана бу Олимжоннинг паспорти. (Озодликда паспортнинг сурати бор) Паспорт 2021 йилга қадар амал қилади. Одатда паспорт қамоқхона маъмуриятида сақланади. Аммо Олимжон ҳар ой 100 доллар ўлпон тўлагани¸дарвоза ясаб бергани эвазига паспортини қўлига олди. Бизга кўрсатганида расмга олувдим. Ҳозир Олимжон Россияга етиб борган деб эшитдим. Текширув бошланди Жазони ижро қилиш бош бошқармасининг Озодлик суҳбатлашган мулозимига кўра¸ маҳкум “шубҳали шахслар билан жиноий тил бириктириб” паспортини қўлига олган: - Унинг қочиб кетгани ҳақидаги хабар атайлаб кечиктириб хабар қилингани ҳақидаги маълумот текшириляпти. Ҳозир 51- манзил колонияда бу юзадан Жазони ижро қилиш бош бошқармаси хизмат текшируви олиб бормоқда. 51-манзил колония бошлиғи подполковник Анвар Валиев маҳкум қочгани ҳақидаги хабарни ҳеч бир тарзда изоҳламади. Озодлик 51-манзил колонияда сақланаётган маҳкумлар жорий йил январидан буён Сергелидаги кўпқаватли уйлар қурилишида ишлатилаётгани, уларнинг ойлигидан 21 фоизи колония фойдасига ушлаб қолинаëтгани ҳақида ëзган эди.\nПобег уюштирилибдида наконец то\nПобег из Гулага?! ))\nБир ой бўлибди ОАВ лари эса энди хабар топибди кеч бўлсада Сиздирилган дермиди очиқлашга рухсат берилган ё ойни этак билан ёпиб бўлмай дегани шу бўлса керак\nКолония бошлиги кетди кулогини ушлаб..\nUhibbuka Yaa Robbiy\nOzodlik zörda baribir.\nКолонияда хар куни кечкурун проверка булади.\nКолонка как садик! Камокхона бн тенглаштиришдан не наф!\nshavkat tulkini evropani gapiga kirib tuzayotgan demokratiyasini asorati bu\nqo'y kalla shavkat qamoqhona va koloniya rejiminiyam ded sad qilib tashadiya kolonkadagilarga yana shanba yakshanba kunlari uylariga bemalol borib choy ichib dam olib kelishigayam ruhsat berilsin diyo'dimi\nПобег из Собибора и Зелёная Миля\na bekor qochbdida, shavkat san zekniyam qo'yib yuborardi bir oz kutganingda kegin hurmatli prezadentimizga rahmat, kegingi saylo'vda bizday zeklaryana shavkat dodamizga ovoz beramiz deb quyurarding ubiysa\nЭплабди кочибди... лекин энди бир умр кочиб яшириниб юрадиган булибди


ЎзА - Эртага – 22 декабрь куни мамлакатимизда кутилаётган об-ҳаво маълумоти\n21.12.2017 14:34 Чоп этиш версияси\nРеспублика Гидрометеорология марказининг хабар беришича, 22 декабрь куни Тошкентда ҳаво ўзгариб туради, ёғингарчилик бўлмайди. Кечаси ва эрталаб туман тушиши мумкин. Шарқдан секундига 5-10 метр тезликда шамол эсади. Ҳаво ҳарорати кечаси 0-2 даража совуқ, кундузи 8-10 даража илиқ бўлади.\nҚорақалпоғистон Республикасида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда эсаётган шамол баъзи жойларда секундига 15-20 метргача кучайиши мумкин. Ҳаво ҳарорати кечаси 7-12 даража совуқ, кундузи 0-5 даража илиқ бўлади.\nХоразм вилоятида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда эсаётган шамол айрим жойларда секундига 15-20 метргача кучайиши мумкин. Ҳаво ҳарорати кечаси 3-8 даража совуқ, кундузи 3-8 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 7-12 метр тезликда эсаётган шамол баъзи жойларда секундига 15-20 метргача кучайиши мумкин. Ҳаво ҳарорати кечаси 0-5 даража совуқ, кундузи 7-12 даража илиқ, чўл ҳудудлари бўйлаб кечаси 7-12 даража совуқ, кундузи 0-5 даража илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Шарқдан секундига 7-12 метр тезликда эсаётган шамол айрим жойларда секундига 15-20 метргача кучайиши мумкин. Ҳаво ҳарорати кечаси 0-5 даража совуқ, кундузи 7-12 даража илиқ бўлади. Самарқанд вилояти бўйлаб кечаси 2 даража совуқ, 3 даража илиқ, кундузи 10-15 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 7-12 метр тезликда эсаётган шамол баъзи жойларда секундига 15-20 метргача кучайиши мумкин. Ҳаво ҳарорати кечаси 1 даража совуқ, 4 даража илиқ, кундузи 15-20 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 5-10 метр тезликда шамол эсади. Ҳаво ҳарорати кечаси 0-5 даража совуқ, кундузи 5-10 даража илиқ бўлади.\nРеспубликамизнинг тоғли ҳудудларида ҳаво ўзгариб туради, ёғингарчилик бўмайди. Баъзи жойларда туман тушиши мумкин. Шарқдан секундига 7-12 метр тезликда эсаётган шамол айрим жойларда секундига 15-20 метргача кучайиши мумкин Ҳаво ҳарорати кечаси 3 даража совуқ, 2 даража илиқ, кундузи 1-6 даража илиқ бўлади.


АМЕРИКАЧА ИСЛОМОФОБИЯ ОРТИБ БОРМОҚДА: БУ САФАР МАСЖ\nБош саҳифа / Хабарлар / АМЕРИКАЧА ИСЛОМОФОБИЯ ОРТИБ БОРМОҚДА: БУ САФАР МАСЖИД ПОРТЛАТИЛДИ\nAvgust 8, 2017\tАМЕРИКАЧА ИСЛОМОФОБИЯ ОРТИБ БОРМОҚДА: БУ САФАР МАСЖИД ПОРТЛАТИЛДИ da fikr bildirishni o'chirish 101 Кўришлар\nГувоҳларнинг сўзларига кўра, портловчи восита масжидга ойна орқали ташлаб кетилган бўлиши мумкин. Миннесота мусулмонлари жамияти ушбу ҳаракатларни амалга оширган ва унга алоқадор бўлган шахсларни қўлга олишга хизмат қиладиган маълумот учун 10 мингАҚШ доллари миқдорида мукофот ваъда қилди.\nПолиция, ўз навбатида, портлаш бўйича суриштирув ишларини олиб бормоқда. Суриштирувда ФҚБ ва алкогол, тамаки маҳсулотлари, ўқ отар ва портловчи моддалар айланмасини назорат қилиш бошқармаси иштирок этмоқда.\nПортлаш содир этилган пайтда масжидда мингдан ортиқ киши бўлган. Ҳеч кимга зарар етмаган. Портлашдан кейин масжид биносида ёнғин бошланган. Воқеа сабаблари ҳали аниқ эмас. Суриштирув ишлари давом этмоқда.\nТаъкидлаш жоизки, охирги пайтларда Америкада мусулмонлар жамиятларига ҳужумлар борган сари кўп учрамоқда. Лекин масжидга бундай тарзда ҳужум қилиш биринчи марта юз берди.\nАввалги Исломда экология масаласи\nКейинги ҚУДДУС 2018 ЙИЛДА ЁШЛАР ИСЛОМ ПОЙТАХТИ ДЕБ ЭЪЛОН ҚИЛИНДИ


19:52 / 20.08.2021\nСурхондарё вилояти Бойсун туманида «Дамас» тез тиббий ёрдам машинасини маст ҳолда бошқариб кетаётган ҳайдовчи аниқланган. Бу ҳақда вилоят ИИБ ЙҲХБ ахборот хизмати Kun.uz’га хабар берди.\nМаълум қилинишича, жорий йил 19 август куни Сурхондарё вилояти ИИБ ЙҲХБ йўл патруль хизмати ходимлари сафдор А.Комилов ҳамда А.Ғаффоров кунлик хизматини тугатиб уйга қайтаётганда давлат аҳамиятига эга бўлган 4Р-105 автомобилл йўлининг 24-километрида ўзлари билан бир йўналишда ҳаракатланаётган давлат рақами 75 181 РАА бўлган «Дамас» русумли тез ёрдам машинаси ҳайдовчиси ўзининг ҳаракатлари билан инспекторларда шубҳа уйғотган.\nҚайд этилишича, «Дамас» тўхтатиб текширилганда ҳайдовчининг тегишли ҳужжатлари йўқлиги аниқланган. Бундан ташқари, ҳайдовчидан спиртли ичимлик ҳиди келиб турган. Шундан сўнг инспекторлар ҳайдовчини Бойсун тумани марказий шифохонасининг наркология бўлимига олиб бориб тиббий кўрикдан ўтказганида ҳайдовчи маст ҳолда эканлиги аниқланган.\nТаъкидланишича, инспекторлар томонидан ҳайдовчига нисбатан Маъмурий жавобгарлик тўғрисидаги кодекснинг 135- ва 131-моддаларига асосан маъмурий баённома расмийлаштирилиб, «Дамас» вақтинчалик жарима майдонига жойлаштирилган.\nСурхондарёда маст ҳайдовчи уриб юборган пиёда вафот этди